Urriaren 31ra arteko epealdia ‘Txikiak egiten gaitu haundi’ kanpainaren 7.500 erosketa bonoak erosi eta erabiltzeko — Arrasateko Udala\nUrriaren 31ra arteko epealdia ‘Txikiak egiten gaitu haundi’ kanpainaren 7.500 erosketa bonoak erosi eta erabiltzeko\nCovid-19a dela-eta udalak urriaren 31ra arte luzatu du dirulaguntzak eskatzeko epea, ematen direnak herriko establezimenduak beharrezko diren higiene eta babes neurrietara egokitzeko. Eskaerak telematikoki izapidetu daitezke https://txikiakegitengaituhaundi.eus-en edo BAZen.\nJoan zen irailaren 7an Arrasateko Udalak berriro ere salgai jarri zituen ‘Txikiak egiten gaitu haundi’ kanpainaren erosketa bonuak, abian jarri zena herriko negozioei itxialdiak ekarritako krisiari buelta ematen laguntzeko. Urriaren 31ra bitartean erosi eta erabili daitezke. Udalean bertan eta BAZen egin behar da erosketa.\nBigarren sorta honetan 7.523 erosketa bonu atera dira, eta horietatik jada salduta daude 5.640 bonu. Bonuek aurrekoen baldintza berberak dituzte: herritarrak 10 ordainduta 30 euroko balioa eskuratzen du. Familia bakoitzeko bat edo bi eskura daitezke unitateko kideen arabera. Aurreko sortan bonuak erosi dituenak ere parte hartu dezake edizio berrian.\nBonu bakoitza hiru frakzioz osatuta dago: 5 €, 10 € edo 15 €. Frakzio bakoitza zatiezina da. Bonuak trukatzeko, nortasun agiria aurkeztu beharko da aldi berean.\nArrasateko establezimenduetan bakarrik erabili ahal izango dira: denda edo zerbitzuak. Kanpainatik kanpo geratuko dira azalera handiko saltokiak, loteria eta bestelako joko establezimenduak, farmaziak, estankoak, gasolindegiak eta janari dendak.\nInformazio gehiago behar izanez gero, jo web orrialde honetara: www.txikiakegitengaituhaundi.eus.\nCovid-19a dela-eta udalak urriaren 31ra arte luzatu du dirulaguntzak eskatzeko epea, ematen direnak herriko establezimenduak beharrezko diren higiene eta babes neurrietara egokitzeko.\nArrasateko Udalak dirulaguntza lerro bat jarri zuen abian irailaren 16an Covid-19a dela-eta herriko establezimenduak beharrezko diren higiene eta babes neurrietara egokitzeko. Udal gobernuak eskaera epea luzatu du urriaren 31ra. Eskaerak telematikoki izapidetu daitezke txikiakegitengaituhaundi.eus-en edo BAZen.\nDirulaguntza lerro horren helburua da material erosketak eta inbertsioak finantzatzea, COVID 19aren pandemiaren ondorioz herriko saltokiek egin dituztenak eta egingo dituztenak, beharrezkoak diren higiene edo babes neurri bereziak ezartzeko. Laguntzak dira euren zerbitzua emateko bezeroak aurrez-aurre artatzen dituzten establezimenduentzat, COVID 19ari lotutako alarma egoeran itxita egon direnak, edo zabalik egon direnak baina aurreko urteko epealdi berekoarekin alderatuta, gutxienez % 40ko fakturazio beherakada izan dutenak.\nLaguntza lerro honen bitartez diruz lagunduko dira COVID 19aren pandemiagatik publikoa artatzeko establezimenduan ezarri beharreko higiene edo eta babes neurri berezi berriekin lotutako halako produktu, ekipo edo eta instalazioen gastuak:\nProduktu eta ekipo bereziak espazioak higienizatzeko.\nProduktu eta ekipo bereziak salgaiak higienizatzeko .\nInstalazio eta ekipo bereziak bezeroak eta establezimenduko langileak babesteko.\nCOVID 19ren pandemiagatik publikoa artatzeko establezimenduan ezarri beharreko higiene edo eta babes neurri bereziekin lotutako bestelakoak.\nPrograma honek lagunduko ditu 2020ko urtarrilaren 1etik aurrera eginiko material erosketak edo inbertsioak. Gehienez, % 50 finantzatuko du, 500 euroko mugarekin, enpresa edo elkarte bakoitzagatik.\nLaguntza hau #TxikiakegitengaituHaundi kanpainaren baitan kokatzen da, eta Gipuzkoako Foru Aldundiak txikizkako merkataritza eta ostalaritza sektoreetako autonomo eta EPEen jarduera ekonomikoa bultzatzeko, eta COVID-19aren eragina minimizatzera, udalei bideratutako lerrotik finantzatuko da.


Oinarri sendoko aparraldia\n2020ko maiatzaren 28a\nGizartea > Elikadura > Elikadura burujabetza\nHarro edaten dugu bertako sagardoa, ardoa edo txakolina, baina garagardoa nahi dugunean, telebistan iragartzen dituzten izenetara jotzen dugu sarri. Lehengai naturalagoak erabiltzen dituzten bertako ekoizle txikiak ez dira falta ordea, eta gero eta gehiago dira txosnan, tabernan zein etxean zintzurra euskal garagardoarekin freskatzen dutenak.\nLander Arretxea @larretxea\nGero eta leku gehiagotan aurki dezakegu bertako garagardoa. Donostiako Iturrioz tabernan, esaterako, Euskal Herriko zortzi garagardo marka dituzte.\n“Garagardoa” hitza entzun, eta Heineken, Amstel, Desperados eta abarrak etortzen zaizkigu gogora. Inork gutxik daki ordea, multinazional berarenak direla hiru marka horiek, eta lau ekoiztetxe handiren artean egiten dituztela supermerkatuan topa ditzakegun aukera gehientsuenak.\nBaina bada garagardorik egitura eta iragarki garestien zurrunbilotik urrun ere. Eta ez edonolakoa gainera. Garagardotegi txikietan, kopuru xumeagoetan baina osagai naturalekin eta mimoz, euren gustuen neurriko edari artisaua ekoizten dute. Europa iparraldeko herrialdeetan eta AEBetan dagoeneko ibilbide luzea egin dute tokian tokiko ekoizle txikiek, eta badira urte batzuk Katalunian aparraldia izan zela. Euskal Herrian aldiz, ekoizle kopuruak azken urteotan egin du gora, bertako produktuen aldeko jarrera eta garagardo zaletasuna lagun.\nJoera horren isla da hiru garagardozale euskaldunek (Beñat Irasuegi, Joseba Karrikiri eta Igor Oiarbidek) martxan jarri duten Localbier bilatzailea. Kokapen jakin bat hautatu eta inguru horretan bertako garagardoa eskaintzen duten taberna, denda eta abarren berri emango dizu webguneak. Datu-base irekia denez, nahi duenak aukera du izenak gehitzeko. Bertan bilaketa eginez gero, Euskal Herriko hogeita hiru garagardo marka aurki daitezke, eta Irasuegiren arabera, baliteke sortu berri den bakarren bat oraindik ez agertzea. Ez da, horrenbestez, aukerarik falta: “Urte gutxian hirukoiztu egin da ekoizle kopurua, eta polikiago izan arren, bertako garagardoa kontsumitzeko joera ere hazten ari da pixkanaka”.\nHogeitik gora ekoizle eta marka horien artean, bada aitzindaria den bat, beste guztiak baino lehenago abiatu zena: Pagoa Basque Beer. Joxe Anjel Arbelaitzek kontatzen duenez, Bretainian izan zuten garagardo artisauaren berri, eta 1998an jarri zuten garagardotegia martxan, Europan zehar ikasi eta hamaika proba egin ondoren. “Bidea zaila izan da, baina apurka pizten ari da bertako produktuak baloratzeko joera eta oso pozgarria da hori. Gure ibilbideak balio izan du Euskal Herritik atera gabe eta tokiko produktuekin kalitate oneko garagardoa egin daitekeela erakusteko”. Urtean 50.000 litro inguru ekoizten dituzte, hiru motatan banatuta: Orhi, Gorri eta Zunbeltz.\nNaparbier: Nafarroatik mundura\nIbilbide luzekoa da Noaingo Naparbier garagardotegia ere. Bi lagunek sortu zuten duela bost urte, langabezian geratu zirenean. Ez da gutxi geroztik lortu dutena. Egun, sei lagunek osatzen dute kooperatiba, eta haietako lau Naparbierren bertan ari dira lanean. Iberiar Penintsulako garagardo artisau ekoizle handiena bilakatu dira: 240.000 litro ekoizten dituzte urtero, eta hogei garagardo mota baino gehiago sortu dituzte osagai berriak gehitu edo proportzioak aldatuta. Euskal Herri osoan ez ezik, mundu zabalean ere saltzen dituzte euren produktuak, AEBetan eta Norvegian esaterako. Jose Javier Erro kooperatibako kidearen arabera, “marka komertzialen artean, lau multinazional dira ezagutzen ditugun garagardo guztiak egiten dituztenak, baina gero eta gehiago gara beste modu batera ekoizteko apustua egin dugun ekoizle txikiak”.\nZarautz Beer Company: hasteko irrikaz\nArnau Estrader eta Jaume Urgelles Katalunian jaio ziren, baina euren kabuz lokal bat egokitu ostean, garagardotegi propioa jarri berri dute martxan Zarautzen. Biak ala biak ostalaritzan aritu dira hamabost urte zituztenetik, eta gustatzen zaiena egitearekin batera, bizitza lasaiagoa izateko asmotan barneratu dira garagardo artisauaren munduan. Ideia buruan zutela, bigarren eskuko makina batzuk erosteko aukera izan zuten, eta hori izan zen zalantzak alboan utzi arazi zizkien behin betiko bultzada.\nLaster zabalduko dute lehenengo uzta, eta eskari mordoa dute dagoeneko. Bitartean, etengabe proba berriak egin eta ikasten ari direla diote. Hilean 4.000 bat litro egitea dute asmoa: “Ez dugu gehiegi ekoitzi nahi, nahikoa genuke gustatzen zaiguna egiten jarraitu eta duin bizitzeko soldata lortzearekin”. Katalunian tokiko garagardoaren gorakada lehenago eman zela aitortu arren, hemen gauza bera gertatuko dela aurreikusten dute, “Euskal Herrian produktuaren jatorriari eta kalitateari balio handia ematen baitzaie”.\nLehengaien jatorri anitza\nEkoizpena Euskal Herrian egin arren, ez da beti erraza beharrezko lehengaiak bertan eskuratzea. Naparbierren esaterako, iturriko ura erabiltzen dute, baina lupulua eta malta kanpotik ekartzen dute sarri. “Kalitateari erreparatzen diogu, baina ahal den neurrian bertako lehengaiei ematen diegu lehentasuna”. Zarautz Beer Companyn ere modu berean ekin diote hasierako ekoizpenari. Dena dela, uste dute lupulua eta malta bertan egiten hasi den jendea badagoela, eta ona litzakeela etorkizunean lehengaiak eurei erosi ahal izatea. Pagoan aldiz, lortu dute garagardoa ekoiztea euskal jatorriko osagaiak soilik erabilita. Lupulua eta malta Nafarroa eta Arabatik eramaten dituzte Gipuzkoara.\nLehengaien jatorria jatorri, bertan egindako garagardoa dela azpimarratzen dute ekoizle gehienek, etiketa eta izena baliatuta. Zarautz Beer Companyn zein Naparbierren, izenaren bitartez ematen dute jatorri geografikoaren berri, eta Pagoa garagardoak ere Basque Beer du abizen. Joera bera errepikatzen da zerbeza mota bakoitzari ematen zaizkion izenekin. Kasu, Zarautzen sortu duten lehenengo garagardoari Earra izena jarri diote, horixe baita bertako jendeari entzun diotena, edandakoa gustuko duenean.\nHiru garagardoon kasuan, euskarak presentzia nabarmena du botilak biltzen dituen etiketan, baita kanpora bidaltzen dituztenean ere. Hala dio Naparbierren Pils-ari dagokionak: “Garagardoa eskuan eta ibili munduan”.\nJaietan ere bertakoa, ahal den neurrian\nBanketxe edo garagardo marka komertzialek musika jaialdi gehientsuenei izena jartzen dioten honetan, bada halako tentazioei beharrean bere balioei eutsi dien bat: Lekorneko Euskal Herria Zuzenean festibala (EHZ). Bide horretan, kontzertu guneen inguruan jarritako saltokietan bertako laborarien produktuak saltzen dituzte, eta nola ez, gauza bera egiten dute garagardoarekin ere. Ahal duten neurrian bederen. EHZko ostatuak kudeatzeaz arduratzen den lantaldean dago Mikel Ladevese, eta dioenez, jaialdian saltzen den garagardoaren herena da bertan ekoiztutakoa.\nLapurdiko bi garagardotegitara jotzen dute horretarako: Akerbeltz eta Etxeko Bob’s Beer. Trukean, ekoizleek erraztasunak ematen dituzte: “Barrilak ekarri, bueltan jaso eta garagardoa zerbitzatzeko beharrezko tresneria guztia uzten digute”.\nEkonomikoki marka komertzialak errentagarriagoak diren arren, gero eta gehiago dira ahalegin berezia egin eta bertako garagardoa sustatzen duten herri mugimenduak. Oreka bilatzea da gakoa, Ladeveseren iritziz. “Halako produktuen alde egitea da gure balioen ondorioa, baita prezio merkeak ezartzea ere, baina egia da batzuetan bi gauzen artean aukeratu behar dela”. Zailtasunak zailtasun, argi du gero eta jende gehiagok estimatzen dituela bertako garagardoa eta EHZk egiten duen saiakera, eta bide beretik jarraituko dutela etorkizunean ere.\nGero eta zale gehiago\nHerri mugimenduko ekimenetan bidea egiten ari den neurri berean, gero eta errazagoa da taberna eta dendetan bertako garagardoa aurkitzea. Donostia erdialdeko Iturrioz tabernan esaterako, Euskal Herriko zortzi garagardo marka dituzte. Ander Breton da horren erruduna: “Duela urte batzuk, jakin-minak eraman ninduen artisau garagardoaren mundua ezagutzera, eta pixkanaka hasi nintzen tabernan botilak gehitzen. Asko dira bertako garagardoren bat eskaintzen duten tabernak, baina marka bakoitzak bere berezitasunak dituela jakinda, aniztasuna eskaini nahi dut nik”.\nDioenez, ez dio lan asko eskatzen garagardo horiei tokia egiteak, kaxa txikiak erosteko aukera izaten baitu. Jendeari gustatzen bazaizkio, orduan eskatzen ditu kaxa gehiago. Tabernara datozenen artean probatzera animatzen direnak gero eta gehiago direla egiaztatu du gainera. “30 urteren bueltakoak hasi ginela uste dut, baina gero eta jende helduagoa hasi da pausoa ematen”. Ez du uste, ordea, arrazoi bakarra garagardoaren jatorria denik, asko baitira zapore berriak eta kalitatea bilatzen dituztenak. “Bertako garagardoa gutizia ere bada, ekoizle txikiek marka komertzialek baino lehengai hobeak eta naturalagoak erabiltzen dituzte-eta”.\nEuskal Herriko garagardo artisauak (Localbier-en arabera)\nARABA: Olbea, Garagart, Falken Brewing, Baias, Zerb eta BG Noster\nBIZKAIA: Tito Blas, Etxeandia Garagarduak eta Laugar Brewery\nGIPUZKOA: Pagoa Basque Beer, Zarautz Beer Company, Basqueland Brewing Project, Gar&Gar Donostia, Bidassoa Basque\nBrewery eta Olañeta Local Beer\nLAPURDI: Akerbeltz, Etxeko Bob’s Beer\nNAFARROA: Naparbier, Gross Brew Company, Sesma Brewing, Txikita, Marbel, San Fermin eta Biribil Brewing\nEtxean edo gaztetxean egiteko modukoa\nSekula saiakera egin ez duenarentzat sinesten zaila den arren, garagardoa etxeko sukaldean bertan egin daitekeen edaria da. Lau dira oinarrizko osagaiak: malta, lupulua, legamia eta ura. Ez da erraza den-denak ohiko saltokietan aurkitzea, baina sarean osagai guztiak biltzen dituen kaxa erosteko aukera dago Lupulu (lupulu.com) webgunearen bitartez, adibidez. Duela bost urte jarri zuten ekimena martxan Localbierren sortzaile ere badiren Irasuegi eta Karrikarik. Lehengaiez gain, prestakuntza fintzeko tresneria eskaintzen dute bertan, eta makina bat ikastaro eman dituzte prozesua pausoz pauso azalduz. Haiek dira, neurri batean, Euskal Herrian garagardoa egiteko zaletasuna zabaldu izanaren erantzuleak. Gustu handiz gainera.\nEtxean egin daitekeenez gero, elkarte, gaztetxe eta abarrak ere garagardoa egiteko leku aproposa dira. Bide hori hartu dute Añorgako gaztetxean (Donostia), esaterako. Bertako bi kide hasi ziren, euren garagardo propioa egiteko ilusioak bultzatuta eta multinazionalen kontrako borroka gisa. Osagai batzuk sarean erosten dituzte, beste batzuk ohiko dendetan, eta gainontzekoak taberna edo elkarteei eskatzen dizkiete. Botilak, esaterako, Lasarteko taberna batek ematen dizkie. Gaur egun, Iker Criado da lan karga gehien hartzen duena, baina gaztetxeko beste kide batzuek ere laguntzen diote tarteka.\nSukalde lanak amaitu eta garagardoa botilatan sartu dutenean, gaztetxean jartzen dute salgai, euro bakarraren truke. “Hasiera batean gaztetxeko zerbeza eskariari osotasunean erantzuteko adina ekoiztea zen gure asmoa, eta oraindik ez dugu horrenbeste egiterik lortu”. Dena dela, eta egungo ekoizpena berehala amaitzen dela ikusita, 2015ean 50 litroko barrilak egitea dute helburu. Orain arte ohiko errezetak erabili dituzte, baina berria asmatu nahi dute laster. Izena ere jarri diote gaztetxean bertan sortutako garagardoari: Tartalo.\nKanal honetan artxibatua: Elikadura burujabetza\nElikadura burujabetza kanaletik interesatuko zaizu...\nKoronabirus kutsapenak lan istriputzat hartuko dira, osasun langileen kasuan\nEspainian covid-19ak jotako gaixoen %85ak jaso duen hidroxiklorokina bertan behera utzi du OMEk\nEnergia berriztagarriaren eta jasangarriaren aldeko apustua egiten ari da Lesakako Udala\n2017ko diru laguntza bat itzultzeko eskatuko die Gasteizko Udalak Etxerat eta Sareri\nEuskarazko irakasgai gehiago izanen da NUPeko erizaintza graduan datorren ikasturtean


C ala K?\nIruñea Sartaguda izan balitz, orain ez zen Barcina Iruñeko alkate izanen, ez horixe. Baina, beste lau urterako hartu du aginte-makila eta hortxe ikusiko dugu harro eta buru zut uztailaren zazpiko prozesioan. Ez da aldaketarik izan Iruñean; aukera galtzen utzi dute, eta aukerak gutxitan izaten dira Nafarroan, azken 30 urtean oso gutxi izan diren bezala.\nSartagudan oso bestela jokatu zuen PSNk; bestela, ANVk. PSNko zerrendaburua prest agertu zen hasieratik beretik ANVko zinegotziaren botoa hartzeko. PSNkoek, ordea, huts egin dute hiriburuan. ANVko sartagudarrak, bere aldetik, argi izan zuen zer keinu egin behar zuen, eta egin zuen. Iruñeko biak ez dira saiatu ere egin.\nKike Diez de Ultzurrun\nEz zen bakarrik Barcina alkatetzatik kentzea, Barcinari Nafar Gobernurako bidea eragoztea ere bai: Barcinari protagonismoa kentzea, komunikabideetatik ateratzea, oposiziora bidaltzea, bizitza pribatura egoztea, datozen hauteskundeetan UPN nafar gobernurako zerrendabururik gabe uztea, UPN barnean urduritasuna areagotzea, UPN barneko sektoreen arteko talka eragitea. Gauza jakina zen Barcinak begiz joa zuela Sanzen kargua, eta isilean saiatu dela saiatu denez, Miguel Sanzi azpiak jaten. Aspaldian bukatu zen Sanzen eta Barcinaren arteko adiskidantza zintzoa, eta leialtasuna ere bai. Orain, ordea, lau urtez kanpaina buru-belarri egiten arituko da Iruñeko alkate andrea, karguak ematen dion oihartzunaz baliatuta. Horretan maisua baita.\nBadaezpada ere, egunotan enpresa bat dokumentuak eta dokumentuak ateratzen aritu da Gobernuak dituen departamenduetatik, agiriak toki seguruan suntsitzeko. Baina Iruñekoaren ondotik, Parlamentukoa etorri da. Purasek amore eman du UPNk eskainitako kargu sorta ikusita; bizkarra eman dio bai politikoki bai etikoki aldaketari, bizkarra ere boto-emaileei, eta lasaitu ederra hartu dute hauteskunde gauetik beretik aurrera ezinegonak hartuta zeuden Gobernuko goi-karguek eta UPNko foru funtzionarioek. Arras nerbiostuak zeuden eta lelotuak ere bai. Esaterako, Gobernuan atalburu den Maica izeneko emakume batek galdera egin zuen lehengoan larri baino larriago: “NaBaikoak Gobernuan sartuz gero, nire izena Maika idatzi beharko dut, k-rekin?”. Bestalde, sozietate publiko batean lanean ari diren gazte batzuek beren barneko kezka jarri zuten mahai gainean: “Gobernua aldatzen bada, euskara ikastera behartuko gaituzte, eta Nafarroatik alde egin beharko dugu”. Halakoak barra-barra entzun dira egunotan, UPNk –sozialistek lagundurik, bidenabar errateko– azken zortzi urteotan euskara eta bizikidetzaren aurka zabaldutako mezua arrakastatsu gertatu den seinale. Horra hor beste arrazoi bat UPN ahalik eta aginte-gune gehienetatik kentzeko. Baina PSNko buruzagiak ez daude prest; Madrilgo aginduak zintzo-zintzo betetzen ari dira, men eginez Zapaterok eta Rajoik erabakitakoari.\nAzken batean, Nafarroa negoziazio gai izan da, txanpon-trukea. Gauza jakina zen hori, eta orain berriz ere oso modu nabarmenean egin dute. PSN eta NaBairen arteko bileretan, koalizioak Gobernurako programari buruzko zerbait proposatu duen aldi oro, pixka bat itxoiteko erraten zuen Purasek; mahaitik altxatu eta aldameneko gelatik Madrilera deitzen zuen telefonoz. Halaxe jokatu zuen Parlamentuko mahaia eratu baino lehentxeago ere. UPN bazter uzteko eta aldaketaren aldeko konpromiso irmoa hartzeko eskatu zioten Nafarroa Baiko ordezkariek; telefonoz bestaldeko ahotsak ezezkoa eman zuen, eta Purasek, jakina, ezetz erran zion NaBairi. Gauzak horrela, ustekabe handia litzateke PSNko buruzagiek aldaketaren alde egitea. Alderdi barnetik ahots kritiko batzuk entzun dira, haserre iduri, baina berehala isilduko dira. Horregatik, bego lasai Maica, ez baitu bere izena k letraz idatzi beharko.\nCovid-19aren erreprodukzio tasa EAEn: hauteskundeak egin ahal izateko baldintzatik urrun\nForuak baieztatzen dira, Monarkiaren batasun konstituzionalaren kalterik gabe


Galdera Hegazkin dokumentazioa\n2 2 Duela urte hilabete # 255 by Dariussssss\ngaldetu nahi nuke, espero norbaiti daki hori ...\nlehenetsi guztiak, eta payware plano asko dokumentazio asko, kontrol-zerrendak, erreferentzia abiadura eta abar bezalako dute. I hauek aurkitu Thomas Ruth A330 / 340, eta beste hainbat hegazkinen ezer hilabetetan saiatzen naiz, baina oraindik ere. Beraz, ez du inor ezagutzen non aurkitu?\nHurrengo erabiltzailea (k) esan zuen Eskerrik asko: Gh0stRider203\n2 2 Duela urte hilabete - 2 2 Duela urte hilabete # 256 by Gh0stRider203\nBeno, erabili ohi dut wikipedia gurutzaldi abiadura / altitude da.\nhau gainerako laguntzen espero dut ..\nEra berean, begiratu zer FSX max erregai / wikipedia aurka gordin-pisua dio, zer da gisa ez zehatzak izateko joera. IF FSX ez da berdina duten fix oso erraza da\nAzken edizioa: 2 urte 2 duela hilabete Gh0stRider203.\n2 2 Duela urte hilabete # 257 by Dariussssss\nArazo nagusia eta mina bat ..... da hau, hegan, noiz hurbiltzen vne, edo saltoki abiadura, IAS zinta lortzen gorria. Ez TR A330 / 340 orrian. Dela dela, ez daukat ideiarik ez non STALL gauza abiadura da, i bakarrik asmatzen. checklist auto ez da informazio hori, ez bakar bat aurkitu nuen emanez.\ndig CLS A340 docs ahal izan nuen ... baina serioski zalantzan jartzen dut TR A340 batekin berdina da.\n2 2 Duela urte hilabete - 2 2 Duela urte hilabete # 258 by Gh0stRider203\nbai, egia esanda ... go zer benetako txori dut aurkitu ahal by dut .....\natsegin 747 du (ez du axola zein bat), egin 245 10K azpitik Igoera-out ohi dut, emaiozu edozein dela gurutzaldi abiadura IAS hasi da autothrottle, final hurbilketa 135 KNA egin ohi dut\nsaltoki abiadura da, benetan erraza jakiteko! da aircraft.cfg fitxategia atalean\n2 2 Duela urte hilabete # 259 by Dariussssss\nFound da .... baina modurik hori ez da zehatza.\nflaps osoa saltoki abiadura-120 Airbus a340-500 bat Kts?\nEz dago inolaz ere.\n2 2 Duela urte hilabete # 260 by Gh0stRider203\n2 2 Duela urte hilabete # 261 by Gh0stRider203\nLONG jaurtiketa bat da, baina zer ... Saiatu lortzean airbus sotoan ... ikusten dute lagunduko ote naiz out badakizu!\n2 urte 1 hilabetea # 306 by Dariussssss\nYou Tube inguruan bilaketa batzuk egin ondoren, gai jakiteko gauza batzuk izan dut ..\nA340-600, hurbilketa abiadura 160 170-Kts, saltoki abiadura azpian 160 Kts, bertan woow handi bat .... Ez da harritzekoa, oso gutxigatik ez da horrelakorik hau lur nituela izanik. A340s Smaller ... nire ustez, 5-10 txikiagoa abiadura Kts, baina oraindik nahiko azkar.\nDoes Edozeinek honi buruzko informazio gehiago?\nEskerrik jaso duzu: 19\n2 urte 1 hilabetea # 308 by Colonelwing\nDescription: A340-500,600 muga batetik FCOM\n2 urte 1 hilabetea # 312 by Dariussssss\nEskerrik asko gizon bat. enintzan eskuratu gune hori, horrela ez dut ordainduko joan ahal. Baina, hura ateratzeko beste nonbait izan dut. Dena den, handi bat, big esker. Ezin izan dut dokumentu horren jakitun izan.\nOrria sortu: 0.375 segundotan


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema sekuentzial programagarriak (Modulua)" genre_facet:"IRALEren materialak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema sekuentzial programagarriak (Modulua) Generoa / Forma: IRALEren materialak\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila Sistema sekuentzial programagarriak (Modulua) Guztiak ikusi ... gutxiago ...


“Emakume guztiok greba orokorra egingo bagenu, sistemak huts egingo luke” — Manu Robles Arangiz Fundazioa\nGeneroa Sindikatuak Greba-orokorra Gizarte-eredua\nGreba joko-zelai ezaguna da sindikatuentzat, ez ordea, lan produktiboaz haragoko jokalariak zelaira ateratzea. Partida honek, ordea, mugimendu feminista eta sindikalgintzaren elkar ezezagutza eta mesfidantza historikoak jokoan jarri ditu. Leire txakartegi eta Jone Bengoetxea ELAko genero politikak saileko arduradunekin hasi dugu partida.\nElkarrizketa hau Landeian argitaratu da\nGrebek sistema produktiboa astintzen dute; honek, ordea, sistema erreproduktiboa ere hankaz gora jarri nahi du...\nL.T. Abiapuntua sinplea da: emakume guztiok greba orokorra egingo bagenu, esparru produktibo zein erreproduktiboan, kolapsoa sortuko litzateke; sistema honek huts egingo luke, ez luke funtzionatuko. Auzia ez da lan merkatu arautuan bakarrik planto egitea, lan baldintzen hobekuntza baino gehiago aldarrikatuko da Martxoaren 8ko greban; kapitalismoaren ardatz guztiei planto egitea da asmoa, sistema bera geratzea.\nJ.B. Emakumeok pribatuan zein publikoan bizi ditugun diskriminazio eta egiturazko ezberdintasun egoera guztiak azaleratu nahi ditugu. Hautsiko da ohiko greba tradizionalaren kontzeptuarekin, bizitzaren kontzeptu produktibistarekin.\nBaina sindikatuek, tradizioz, lan merkatuko langileak ordezkatu dituzte. Mugimendu feministak, ordea, lanaren kontzeptua astindu du. Zer ekarri dio sindikalgintzari?\nJ.B. Sindikatuaren barne berritze prozesuaren baitan pizgarri handia da hau. Azken batean, zalantzan jartzen du sistema produktibista bera, alegia, guk, sindikatuok ordezkatzen dugun subjektua ere kolokan jartzen du; langile klase subjektua zein den eta hortik kanpo nor uzten dugun galdetzera garamatza ezinbestean. Historikoki sindikatuok lan merkatu arautuan dauden langileak bakarrik ordezkatu ditugu. Lehenengo aldiz, lan erreproduktiboa ere gelditu nahi duen greba batekin egingo dugu bat. Barne kultura osoa astindu digu feminismoak.\nL.T. Enpleguaren ardatz murriztatzaile horretatik harago begiratzera behartu gaitu; lana bera kontzeptu bezala birplanteatzera. Mugimendu feministak deitutako lanuzte hauetan sindikatuok orain parte hartzea ez da kasualitate bat, azken urteotan bizi dugun barne prozesuaren ondorio logikoa baizik. Orain dela lau bat urte, halako proposamen bat mahai gainean jarri izan bagenu, erantzuna berehalakoa izango zen: “hori ez da gure esparrua”. Urrats handia da.\nBestetik, halako aliantzek behartzen dute sindikatua langile subjektua birplanteatzera, baina baita mugimendu feminista sindikatuek ordezkatzen duten subjektua aitortzera ere?\nL.T. Lan merkatuan prekarietateari aurre egiteko borrokan ari gara etengabe, eta ezin ahaztu genezake prekarietatea batez ere emakumeok pairatzen dugula. Halako gatazkan gainditzeko borrokak gidatzen ari diren emakumeen borrokak, praktikan, borroka feministak dira, Bizkaiko erresidentzietako greban ikusi dugun bezala. Horrek erakusten du badirela subjektu feministaren parte eta elkarren aitortza behar dutela. Egun, ELAn, afiliazioaren %44 emakumeona da, beraz, ezinbestekoa da lan merkatu arautuko emakume langileak ere subjektu feministaren parte direla aitortzea. Sindikatu eta mugimendu feministaren arteko elkar ezezagutza egon da urte askoan; mesfidantza eragin du horrek. Bizkaiko erresidentzietako gatazkak ekarri zuen aldaketa positiboa. Mugimendu feministan errespetu pixka bat irabazi genuela esango nuke.\nJ.B. Nik sentsazioa daukat mugimendu feministako kide batzuek uste dutela sindikatuan oraindik gizonak nagusi direla eta erabakitzeko ahalmena eurena dela. Oraindik ere badago irudi zaharkitu bat sindikatuen inguruan. Lan merkatua aldatu da eta berarekin batera sindikatua ere.\nZein da sindikalgintzak feminismoari egin diezaiokeen ekarpenik handiena?\nJ.B. Antolakuntza. Erresidentzietako gatazka hasi zenean, emakume horiek ez ziren militante feministak, baina euren borrokan zehar identitate hori garatuz joan ziren. Nola? Ba euren behar materialetatik. Askotan zalantza dut ez ote gabiltzan subjektu feminista eraikitzen subjektua bera aintzat hartu gabe.\nJ.B. Kontuan hartu behar da emakume askok euren identitate feminista eraiki- tzen dutela lan borroka batetik abiatuta, alegia, euren behar materialetatik abiatuta. Euren lan baldintzak hobetzeko hasitako borrokak ematen die emakume izateagatik bizi duten prekarietatearen kontzientzia ere; hor batzen dira feminismoa eta sindikalgintza. Azken batean, ezin genezake ahaztu baliabide material eta ekonomikoak ere ezinbestekoak direla bizitzarako, besteak beste, emakumeon autonomia ekonomikorako. Urte askoan sindikalgintzak eta feminismoak ez diogu elkarri nahikoa balio aitortu, baina elkarren beharra daukagu.\nZergatik emakumeon greba?\nL.T. Grebaren helburua baldin bada irudikatzea sistema honek ez duela funtzionatzen emakumerik gabe, ezinbestean izan behar da eurei zuzendutako greba. Argi dago, funtsean, gizarte justuago baten alde borrokatzen ari garela, eta hori ez dela bakarrik emakumeon ardura, baina borroka honetan emakumeok izan behar dugu protagonismoa. Gizonak bidelagun behar ditugu, baina ez protagonista.\nZer egin beharko lukete gizonek lanuztearen egunean?\nL.T. Aldeko jarrera erakutsi, publikoki babesa eman, enpresatan grebaren aldeko jarrera izan, edota etxeko lanen eta zaintza lanen zama bizkar gainean hartu.\nJ.B. Batez ere, ez dezatela despolitizatu greba hau, ez gutxietsi. Baztertu behar dute halako gaiak emakumeon gaiak direnaren ideia, denon gaiak eta ardura dira.\nM8ko lanuzteak biharamuneko zifra eta estatistikez haragoko balio sinbolikoa duela diozue, zergatik?\nJ.B. Sindikatuok ez gara deialdi honen protagonistak baina bai bidelagun. Kanpora begira, aliantza honek balioko balu erakusteko ez gaudela, alde batetik sindikatuak, eta bestetik, mugimendu feminista, hori ikaragarria litzateke. Hau da, greba honek balioko balu GU handi bat garela irudikatzeko, urrats handia litzateke. Barrura begira, barne pedagogia egiteko gai bagara, pauso handia izango zen. Denok ikasiko dugu asko elkarrengandik.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea automatizatuen muntaia- eta mantentze-lanak (Modulua)" topic_facet:"Instalazioa eta mantenimendua (Lanbide Arloa)" topic_facet:"Elektrizitatea eta automatismo elektrikoak (Modulua)" topic_facet:"Elektrizitatea eta Elektronika (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Elektrizitatea eta automatismo elektrikoak (Modulua) Proposatutako gaia: Elektrizitatea eta Elektronika (Lanbide Arloa)\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 4 Fabrikazio Mekanikoa (Lanbide Arloa) 4 Fabrikazio Mekanikoko Sistema Automatikoen Programazioa (Modulua) 4 Fabrikazio mekanikoko produkzioaren programazioa (Heziketa Zikloa). Goi maila Gehiago ... 4 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 4 Lanbide Heziketa Linea automatizatuen muntaia- eta mantentze-lanak (Modulua) 4 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 4 Muntaia- eta mantentze-lan elektriko/elektronikoak (Modulua) 4 Sistema automatizatuak (Modulua) 2 Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Lan giroko harremanak (Zeharkako Ikasgaia) 1 Neurketa eta Erregulazio Sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Mendi Film Festival - Bizkaia Gazteak - Bizkaia Gazteak\nZinema + Abentura = Mendi Film Festival\nZinemarekiko grina sentitzen baduzu eta arrisku kirolak eta mendizaletasuna gustuko badituzu, abenduaren 3tik 13ra plan bikaina duzu\nMendiko zinemagintzarik onenaz gozatzeko aukera hemen da berriro BBK Mendi Film Bilbao-Bizkaia zinemaldiaren 13. edizioan, abenduaren 4tik 13ra.\nEdizio berezia, pandemiak baldintzatutako urtean eta egoeran. Horri erantzuteko eta indarrean dauden arau eta gomendio guztiak betez, bitarako zinemaldia izango da aurtengoa: Bilbon bertan, aurrez aurreko emanaldiekin, eta Bilbora etorri ezin dutenentzat, online eskaintzarekin.\nFilm laburren eta filmen artean, hamar egunetan 54 ikus-entzunezko emango dituzte guztira. Horiek guztiak, noski, mendizaletasunari, abentura eta arrisku kirolei buruzkoak. Gainditze irudiak, zalantzarik gabe ileak punta-puntan jarriko dizkizutenak!\nSaioak hiru gune ezberdinetan egingo dira: BBK aretoan, Golem Alhondigan eta Euskalduna Jauregian. Saio bakoitzak aurkeztutako guztien artean irabazle suertatu diren ikus-entzunezkoak erakutsiko ditu.\nBBK Mendi Film Bilbao-Bizkaia 13. edizioko sarrera salmenta eta Mendi Film Online aktibatuta.\nOraingoz, 2020ko Mendi Film Festivalen programazio osoa eta informazio guztia bere webgunean kontsulta ditzakezu: http://mendifilmfestival.com/MFF/index.php/eu/egitaraua-eta-sarrerak-2020\n“Mendiko zinemarik onena Bizkaira iritsiko da abenduaren 6tik 15era”


Txarteldun edukiontzi marroia probatuko dute Eskoriatzan - Debagoiena - Goiena.eus\nTxarteldun edukiontzi marroia probatuko dute Eskoriatzan\nMirian Biteri 2013-07-19 14:55\nEskoriatzan hiri hondakinen sistemaren bueltan adostasunera heldu da Hondakinen Mahaian bildu den gehiengoa; hain justu, Bildu, Ezker Anitza-IU eta Eskoriatza Zero Zabor. EAJk ez du babestu, eta PSE-EEko ordezkaria ez da azken batzarrean izan. Prentsa ohar batean jakinarazi dute sistemak kontenedore marroia barne hartzen duela, komunitarioa izango dena eta sarrera kontrolerako txartelak erabiliko dituena.\nPrentsa oharrean jakinarazi dutenez, hondakinen bilketa sistema berriaren ezarpena mailakatua izango da. Horretarako, proba pilotua jarriko da martxan, eta "horretatik abiatuz eta datu errealetan oinarrituta", Eskoriatzarako eredurik "onena" bilatuko da. Sistema dagoenetan uztea edo zuzenketak egitea erabakiko dute orduan. Horren harira, oharrak honakoa dio: "Behin sistema balidatuta, herri guztira hedatuko da sistema hau".\nOharrak dio adostutako proposamenak herritarrek helarazi dizkieten kezkei "guztiz erantzuten" diela: "Organikoarentzat ez da egutegi eta ordutegirik izango, eta ondorioz, usainarekin, arrainarekin, e.a. dauden beldurrak ez dira arazo izango frogatzerako garaian. Intimitatea eta estetika ere zaintzen dira, ekonomikoki bideragarria da eta mankomunitateko gainontzeko zerbitzuekin koordinatua dago". Idatziak nabarmentzen du sistema aurreko bileran sinatutako akordioaren helburuak lortzera bideratuta dagoela: %70eko bilketa selektibo tasa lortzera, hondakin organikoa derrigortasunarekin bereiztera eta errefusari ateak ixtera.\nIrailean xehetasun gehiago\nOharrak gaineratzen duenez, irailean emango dituzte sistemari buruzko xehetasun gehiago eta parte-hartze prozesuak ere jarriko dituzte abian, bizilagunei hobeto azaltze aldera.\nUztailean 11n, sistema berriak izan beharreko helburu eta ezaugarrien gaineko akordioa sinatu zuen Hondakinen Mahaiko gehiengoak: Bildu, Ezker Anitza-IU, PSE-EE eta Eskoriatza Zero Zabor taldeek. EAJ alderdiak eta Eskoriatza Garbia plataformak ez zuten akordioa sinatu, mahaiko partaide baziren ere. Plataformak, gainera, iragarri zuen mahaia uzten zuela.\nHondakinen arazoari irtenbidea emateko asmoz eratu zuten mahaia eta, helburu eta ezaugarrietan adostasunera helduta, orain sisteman jarri dira ados.


Ortuzar: “Euskadik hobera egitea lortu du euskal herritar guztien esfortzu, lan eta sakrifizioari esker”\nEBBren buruak aitortu du oraindik ere euskal gizartean arazoak daudela eta herri hau bide onetik doala aldarrikatu du, soilik hauteskunde emaitzak bilatzen dituztelako, “Euskadiren izen ona zikintzen dutenen” aurrean.\nErkoreka: “Lehen sektore errentagarri, lehiakor eta ingurumen aldetik jasangarriaren alde egiten dugu”\nEAJ-PNVren Bizkaiko zerrendaburu Josu Erkorekak gaur goizean azpimarratu du lehen sektorea hiriguneetako biztanleriak produktu osasungarri eta ekologikoak kontsumitzeko egiten duten eskariari erantzuna emateko gai izan dela "belaunaldi berria lan sektorean sartzeko gai izan da. Bultzatuko dugun hau, sektore errentagarria da, lehiakorra eta ingurumen aldetik jasangarria ere bai", gaineratu du.\nErkoreka: “Hurrengoak izan behar du ezberdinen arteko akordioen legealdia, gobernu zentralarena bezalako blokeo politikoa saihesteko"\nBizkaiko zerrendaburuak azpimarratu du I-25eko Hauteskundeen ondoren, gizarteak talde politiko guztiak deituko dituela akordioak adostera: "Euskadin frentismoa saihestu beharko da eta bizikidetza markoa denon artean eraiki beharko dugu".\nEAJ-PNVk hitzeman du euskal hiritarren dirua arduraz eta eraginkortasunez kudeatzen jarraituko duela\nEAJ-PNVren Bizkaiko zerrendaburu Josu Erkorekak gaur Bilboko Zazpi Kaleetan egin den ekitaldian azpimarratu duenez, "Espainiar Estatuan beraientzat nahiko luketen" eta "Europako Champion Leagueren gorenean kokatzen gaituzten" osasuna, hezkuntza eta gizarte zerbitzuez gain, metroko 3. linea bezalako azpiegiturak ditugu, zalantzarik gabe, gure bizitza kalitatea hobetzen laguntzen digutenak".\nUrkulluk hitzeman du %50 igoko dituela euskal familiei zuzendutako laguntzak\nLehendakariak Amorebieta-Etxanon iragarri ditu jaiotza eta eskolaratzea babesteko eta amatasun eta aitatasun baimenak apurka-apurka parekatzeko neurriak.\nErkoreka: “Euskadin akordio barneratzaileei eman behar diegu lehentasuna; gatazketatik urrundu beharra dugu”\nBizkaiko zerrendaburuak esan du I-25aren ondoren ahal denik eta gobernurik onena osatu beharko dela, etorkizunera begira "egonkorra eta sendoa" izango dena; eta horretarako, ezinbestekoa da denon arteko adostasuna.\nErkoreka: “Urkulluk ekintzen bidez erakutsi du herriarekin duen konpromisoa”\nBizkaiko zerrendaburu jeltzaleak azpimarratu du Urkullu dela Lehendakari gisa hartu zituen konpromisoak bete egin dituen bakarra. Erkorekak era berean iragarri du euskal autogobernuaren kontrako erasoei aurre egin behar zaiela “Euskadik etorkizunari begiratzea nahi baldin badugu”.\nUrkullu ‘U-Fest‘ jaialdira joan diren 6.000 lagunei: “Ez daukagu enplegua hazten jarraitzeko baino ilusio handiagorik”\nJendetza elkartu den mitinean, Lehendakariak eta Ortuzarrek euskal gizartea gonbidatu dute Euskadi Madrilgo politikaren “esperpentotik” blindatzea, eta egunotan bisitan etorri zaizkigun Espainiako politikariei exijitu die “Euskadiko kanpaina egiten uztea, Euskadikoa soilik”.\nErkoreka: “Euskadik ahal den autogobernu mailarik handiena bilatu behar du euskal hiritargoaren ongizatea are gehiago hobetzeko”\nBizkaiko zerrendaburu jeltzaleak esan du EAJ-PNVk ezarritako konpromisoetako bat dela egitasmo partekatuan aurrera egitea "gaurko eta etorriko diren belaunaldien ongizatea hobetzen lagunduko digun" euskal autogobernu markoa behar bezala definitzeko.\nErkoreka: “Espainiako gobernuak luzaro ezer egin gabe egon izanak ondorio kaltegarriak ekar ditzake Euskadiren etorkizunerako"\nBizkaiko EAJ-PNVren zerrendaburuak adierazi du Espainiako alderdiek gobernu egonkorra osatzeko orduan erakutsi duten ezintasuna arazo serioa dela "Eusko Jaurlaritzari zuzenean eragiten dioten gai batzuk daudelako". "Estrategiak ezartzeko solaskiderik ez badugu, geldirik eta ekimenik gabe egongo gara. Hau oso txarra izan daiteke gure etorkizunerako”, esan du.\nMuskiz Gazte Project egitasmoak bere lehen 6 hilabeteetan lortu du bere bitartekari taldearen lana indartzea\nMuskiz Gazte Project egitasmoak bere lehen sei hilabeteak egin ditu Meatzaldeko herri honetan, eta Udala eta egitasmoa martxan jarri duen enpresa oso pozik daude orain arte erdietsitako lorpenekin, batez ere gazteen eta lonjak dauden erkidegoen Jabeen arteko hika-mikak eta arazoak konpontzeko ezarri zen bitartekari taldearen funtzioa sendotzea lortu delako.


Calistenia Street Workout deritzon entrenamendu sistema norberaren pisuan oinarritutako ariketa fisikoek osatzen dute, karga gehigarririk sartu gabe. Aire zabaleko ekipamendu honen bitartez, hainbat gaitasun landu eta hobetu ahal izango dira, hala nola, koordinazioa, oreka, indarra, trebetasuna, arintasuna, malgutasuna, potentzia eta erresistentzia muskularra. Kirol diziplina hau oso ezaguna egiten ari da fitnessaren munduan.\nKirol instalazio hau 140 zentimetrotik gorako garaiera duten gazte eta helduentzat gomendatuta dago eta hainbat entrenamendu mota egiteko 13 gune izango ditu, erabiltzaileei askotariko ariketak egiteko funtsezko elementuak eskainiz: handstand, push ups, squats, dips, l sit, lever, flag, leg raises, pull ups, abs, open pull ups, rope climb.\nAbuztuko lehen aste honetan hasiko dira azpiegitura egiteko lanak, hondeaketarekin eta kalistenia parkearen oinarri izango den zolataren eraikuntzarekin. Hilaren amaierarako zirkuituaren instalazioa eta lurzoruaren zoladura amaituta izatea espero da. Ezustekorik ez badago, aurreikusten da instalazioa erabilgarri egongo dela hilabete eta erdi inguruko epean, irailaren lehen eta bigarren asteen artean.\nUdalak Gobernu Planaren 27. puntua beteko du horrela.


1909ko aste tragikoa | Historia | Xuletas, chuletas para exámenes, apuntes y trabajos\n1909ko aste tragikoa\nEscrito el 25 de Enero de 2018 en vasco con un tamaño de 8,52 KB\nPolitika belaunaldi berri bat agertu zen: Antonio Maura -> Kontserbadoreen burua; José Canalejas -> liberalen burua. Sistema barruan erreformak bultzatu zituzten baina alderdien txandaketa eta hauteskundeen iruzurra mantentzen zen. Eststu ahaltsu bat eraiki nahi zuten.\n-Hauteskunde legea (1907): Hauteskundeak faltsutzea zailagoa izango zen, baina sistema politiko demokratzailerik ez zen lortu.\n-Udal eta diputazioei autonomia gehiago eman zieten. Mankomunitateen legea 1913an egin zuten, probintzia-diputazioen arteko batasuna ahalbidetuz.\n-Industria indarberritzeko eta nekazaritza suspertzeko neurri ekonomiakoak egin.\nGizarte legeak: Igandeetan atsedenaldia izateko eta langile aseguruak arautzeko Aurreikuspenerako Institutu Nazionala sortu.\n-Eliza finantzatzeko erreformak; Giltzarrapoen legea onetsi erlijio ordena berriak mugatzeko.\n-Zerga progresiboa ezarri zuten.\n-Lan baldintzak hobetzeko legeak.\nGizonen sufragio unibertsala onartu ondoren errepublikazaletasuna bizkortu zen. Parlamentuan eserleku gehiago lortu zuten sortutako Batasun Errepublikarrak koalizazio bat osatu zuelako hauteskundeetarako.\nkarlismoaren porrotaren ondorioz foruak galtzerakoan izandako erantzuna. Euskararen aldeko kultura mugimendua garatu zen. 1895an EAJ, Sabino Arana bultzatzaile.\nKarlismoa (eskuin antiliberala):\nKarlos VII heriotzaren ostean indarra mantendu zuen. Alderdi barruan liskar eta zatiketa asko gertatu. Gizarte ordena inposatzeko diktadura aldarrikatu; Primo de Riveraren eta Francoren alde.\n-Sozialistak: 1879an Pablo Iglesias PSOE sortu eta sindikalismoa garatu zuen. Hirietako langileen artean arrakasta handia izan zuen. Gobernua hasterakoan langileen eskakizunei entzun.\n-Anarkistak: 1911an, Katalunia Andaluzia eta Levanten terrorismoa ekarri zuten.\nAlfontso XIII aren aurka egin, Canalejas eta Dato hil zituzten.\nMilitar kop. Handia, proportzio falta, soldata baxuak, jende asko armadaren kontran zegoen. Jurisdikzioen legea sortu: armadari irain egitea militarren kodean egongo ziren.\nKRISIA -> EZTANDAK (1909-1917)\n1909: BARTZELONAKO ASTE TRAGIKOA\nMarokoko Gerra: Protekturatua okupatzeko tropak mobilizatu zituzten Marokoko Iparraldera. Erreserbistek ez zuten hara joan nahi burgesiaren interesak babesteko. Aberatsen semeak ordainduz libratzen ziren. Herri altxamenduak gertatu ziren, ekonomia txarragatik eta Marokoaren arazoengandik. Greba orokorrak sortu ziren, anarkistak, sozialistak eta errepublikanoak batera aritu ziren.\nFanatismo antiklerarkela gertatu zen, Elizak eta Komentuak erre zituzten. Ondorio larriak izan zituen; 1k pertsona atxilotu, 75 hil eta 5 exekutatu, errepublikano eta sozialisten arteko akordioa monarkiaren aurka. Maura, kontserbadorea, dimititu eta liberalak gobernura igo, Canalejas buruan.\nLehen Mundu Gerra (1914-18)\nEspaina neutral mantendu. Honek espainolen arteko enfrentamenduak eragin zituen: Aliatuen alde (Frantzia, Britaina Handia…) ezker demokratikoa, Germanofilioak (Alemania, Austria,...) eskuineko alderdiak, armadako ofizialak, goi kleroa, nekazariak.\nOndorio ekonomikoak hedapen handia izan zuten, eta klaseen arteko aldeak handitzea egin zuen. Industrian etekinak ateratzea burgesia aberastea ekarri zuen. Zerealak ez ziren inportatzen, gosea eta gatazkak eraginez. Oinarrizko produktuen prezioak izugarri igo.\nMaura+arazo erlijiosoa Aste tragikoa Berrezarkuntza-langile mugimendua Berrezarkuntza erreformak Bartzelonako aste tragikoa Langile mugimendua 1868


Udazkeneko haurrentzako plan entretenigarriak eta ekonomikoak | Consumer\nUdazkeneko haurrentzako plan entretenigarriak eta ekonomikoak\nUdazkenerako doako edo oso kostu txikiko lau proposamen, txikienekin gozatzeko, adibidez, goizean herriko edo auzoko liburutegi publikoan\narabera: Osteguna, 2015eko urriaren 15a\nIrudia: Bill S\nEuria, hotza edo haizea, aurpegi ona, eta are gehiago haurrekin badago. Udazkena eta eguraldi txarra direla eta, ez da aitzakia izan behar txikienekin plan entretenigarriak antolatzeko. Hirian eta etxean haurrek doako edo oso kostu txikiko jarduera ludikoez goza dezakete. Goiz batean liburutegi publikoan, museo edo erakusketa batera bisita, hirian zeharreko ibilaldia edo eskulan-arratsalde batudazkeneko estaziorako hurrengo artikuluan iradokitzen diren proposamen ekonomiko eta dibertigarriak dira.\n1. Goiz bat liburutegian\nHaurren artean irakurketa sustatzea da gurasoek beren seme-alabei eskain diezaieketen oparirik onenetakoa. Parkean, goiz baten ordez, liburutegiko liburuen arteko jardunaldi entretenigarria egitea oso aukera erakargarria da udazkenerako. Oro har, liburutegi publikoek atal berezi bat dute haurrentzat eta gazteentzat, haurrek gogoko dituzten lanak irakurri eta etxera eraman ditzakete, nahi badute.\nLiburutegi publikoen jarduerak mailegu edo liburuen kontsulta soila baino haratago doaz\nBaina liburutegi publikoen jarduerak mailegu edo liburuen kontsulta soiletik harago doaz. Ikastetxe horietako gehienek haurrentzako ateak irekitzen dituzte asteburuan, irakurketa eta kultura modu ludiko eta entretenigarrian hurbiltzeko. Erakusketak, tailerrak edo ipuin-kontalaria dira txikienentzako proposamenak. Madrilgo Erkidegoko Irakurle Ataria edo Bartzelonako Liburutegien edo Bilboko Udal Liburutegien web orria erreferente bat baino gehiago dira, udazken honetan liburutegiek programatutako agenda kontsultatzeko.\n2. Bisita museora\nMuseora haurrekin joatea, itxuraz, aspergarria da, eta are bateraezina adin laburragoekin. Hala ere, guraso askok harritu egingo dira beren seme-alabek erakunde horietan azaltzen diren artelanen edo objektuen aurrean erakusten duten gogobetetasunaz eta interesaz. Horien gaineko eragina nabaria da. Entretenitzeaz gain, arreta, behaketa edo pentsaera kritikoa garatzen laguntzen die bisitaldiak. Horrela amaitu du Arkansasko Unibertsitateko ikerketa-talde batek (Estatu Batuak) museo bat bisitatu ondoren 4.000 txiki inguruko jokaera aztertu ondoren.\nMuseora bisitak lagundu egiten die haurrei arreta, behaketa edo pentsamendu kritikoa bezalako gaitasunak garatzen\nArtea, historia, natura-zientziak, teknologia… eskaintza zabala eta askotarikoa da. Kultura Ministerioaren azken estatistiken arabera, gaur egun 1.529 museo-erakunde daude erroldatuta gure herrialdean; horietatik% 43,6 doako sarrera dute publiko guztientzat, eta gainerakoak, berriz, tarifa murriztuarekin edo talde jakin batzuentzako sarrera librearekin, horien artean adin txikikoak.\n3. Hirian barrena\nBatzuetan hiria ezezaguna da haurrentzat. Zergatik ez aprobetxatu udazkeneko edo udazkeneko goiz bat txikienekin ibilbide turistikoa egiteko?\nDibertigarria izango da planetan parte hartzea. Hasi aurretik, bisitatu beharreko leku enblematikoei buruzko informazio zehatza duen gida bat egin daiteke; hurrengo pausoa, jarraitu beharreko ibilbidea plano batean markatzea.\nHiriaren tamainaren arabera, hainbat garraiobide erabil daitezke. Kasu batzuetan, ibilbidea oinez egin ahal izango da, baina ziur txikienei ere hiri-garraioan (autobusa edo metroa) ibiltzea edo, ahal bada, bizikletarekin erabiltzeko aprobetxatzea.\nGarrantzitsua da motxila urez eta mokadu txiki batez eramatea, parke polit batean edo hiriko plaza batean altuera bat egiteko.\n4. Eskulan arratsalde bat\nEtxetik berora arratsalde bat pasatzea ere aukera entretenigarria izan daiteke haurrentzat, ondo antolatzen bada. Horretarako, garrantzitsua da material batzuez hornitzea eskulanak egiteko (papera, kartoi meheak, kartoiak, errotuladoreak, arkatzak edo buztanak) eta irudimena askatzeko.\nProposamenak era askotakoak dira eta, gaur egun, Interneti esker, haurrek gozagarri izango dituzten ideia ugari lor daitezke. Zenbait web orrik, hala nola haurrentzako Eskulanak, oheak edo haurrentzako eskulanak, jarduera erraz eta ekonomiko ugari jasotzen dituzte adin txikikoek euren sormena eta trebetasuna garatzeko, udazkeneko arratsalde atsegin batean.\nhaurrak lectura-eu Ocio-eu otoño-eu


Esku-hartzea - Consorcio Para la Educación Compensatoria de Bizkaia\nEsku-hartzeko prozesua egongo da bideratuta norbanako helburuak lortzera, horiek guztiak egokiturik daudelarik ikasle bakoitzari, ahaleginak eginez onartu, eduki, era terapeutikoan tratatu, egituratu eta antzemandako premiak berriro antolatzeko, uneoro bilatuz lagundu beharreko pertsona premiazko estrategiez hornitzea (kognitiboak, emozionalak, portaerakoak eta sozialak), laguntza betiko ezinbestekoa izan ez dadin.\nElkarrekin egindako azterketatik abiatuz kasua Berritzeguneko HPB aholkulariarekin eta irakasle-tutore eta orientatzailearekin plan pedagogiko eta terapeutiko bat egingo da, bere barruan helburua, estrategia eta saioetako dinamika-metodologia zehatza, demboralizazioa eta segimendu-ebaluazioa dauzkana.\nPlan terapeutiko hau sartuko da norbanako esku-hartzeko planetan eta Programako ikasle bakoitzaren gelakoan.\nKasuko kudeatzaile izango da Berritzeguneko HPBko aholkularia. Horrek segimendu sistematikoa egingo du gauzatutako saio terapeutikoez, koordinazioko bilerez eta prozesu terapeutikoaren ohiko balioespenez.\nEra globalean eta elkarrekin batera jokatzean datza gizarte-hezkuntza-osasun esparruaren baitan, ikaslearengan oldarkortasuna eta sumingarritasuna gutxiagotze aldera, segurtasun sentimenduak eta irudi pertsonal egokia sendotzeko, gatazken ahozko adierazpena errazteko, frustraziorako tolerantzia areagotze aldera …\nJarduera terapeutikoak jotzen du ikaslearenganantz, familiarenganantz, hezkuntza ingururantz eta gizarte esparrurantz, berbera bideratuz inguru normalizatuetan sartzeko asmorantz.\nMetodoa edo esku-hartzeko ereduak aukeratzeko xedez, kontuan edukiko dira sintomen gogortasun eta intentsitate gradua eta familia, ikastetxe eta inguru komunitarioaren laguntza gradua.\nIkasleari laguntzean datza (eta inguru hurbilari) portaera autoerregulatzeko, trebetasun sozial eta kognitiboak garatzeko, egoera emozionala hobetzeko, autoulermena eta pertsonen arteko harremana hobetzeko, erlazioko testuinguru naturaletan sartzea ahalbidetu dadin (ikastetxea, aisialdiko guneak, familia…).


- otsaila 13, 2017\n2017/01/21 Kamillen xenda... edo\nAspaldi Ixakak bota zidan neguren batian Camilleren xenda eskixekin itxeko plana. Orduan, leku batzutan oso baju pasatzen zala, eta elurra hain behian topatzia zaila zala esan nion, baina, flana buruan geratu jatan. Uda honetan Elurrekin camille inguruan ibili ostian, ibilbidia fresku neukan, eta azken asteko elurtia, eta aste osuan egonkortzen egonda, elurjausi arriskua asko jeitsiko zala pentsatu, eta hara juteko flana egin genduan Javik eta bixok.\nNundik hasi? Ze ibilbide egin? Ze udako ibilbidian aldian, neguak inprobisaziua eskatzen dau, arriskuak ezagutu, saihestu, ibilbidia aldatu... Horregatik gehixen betetzen nautenak horrelako planak izaten dira, ilusio horiek bizi naute, zalantzaripe!!\nMarkatuta dauan Camillen senda ez da tontorretatik pasatzen, lepoz-lepo baizik. Neri tontorrak itxia gustatzen jata eta Javik ere sarri esaten dau "no concibo monte sin cima", beraz, helburuan elkarrekin...\n104km inguru da buelta osua. Ibilbidia pixka bat moztuta, bi egunetan egiteko kapazak ikusten ginan. Baina, tontorren bat egin nahi genduan...\nPisuz arin jutia gusatzen jaku ibilbide luziak erretzao itxeko. Horregatik, bidian lotan geratzia ez genduan aurrikusten. Berriz ere furgonara bueltatzeko, Oza inguruan hastia pentsatu genduan, erdi-erdixan geratzen da eta. Egun bat ekialderuntz eta bestia mendebalderuntz egitia pentsatu genduan. Iganderako ekialdetik marroia zetorrenez, lehenego egunian ekialderuntz jungo ginan, eta bigarrenian mendebalderuntz, eguraldixak, hankek eta elurrak lagatzen baziguten.\n1.eguneko plana: Urdinez Senda Camille, Berdez egin nahi genituen barianteak\nLehenengo eguneko plana: Boca Infierno-Gabardito-Bisaurin-Sansanet-Arlet-Selva de Oza itzulixa aurrikusi genduan, beti ere baldintza seguruak baldin bazeuden. Ibilbidian sartzen ez dan arren, Bisaurineko tontorra egingo genduan eta iparretik bajatzen moztu, eta aldiz, Lizarako aterpetxera ez bajatu, zati hori ez egin. Candanchuraino ere ez ginan jungo, eta hor ere pixkat moztuko genduan\nBigarren egunerako Zuriza-Linza-Petretxema eta Ozara bueltatzia aurrikusten genduan.\nEdozein kasutan, bi egunetan bidian zihar inprobisatzen jungo ginan elurran baldintzen arabera.\nAsteartian ez jakun begitandu elurjausi arrisku asko zaonik, eta aste osua egonkortzen junda, baldintza onak eta elurra oso baju espero genduan. Baina inoiz ez dakizu seguru. Horregatik, bezperan pixkat urduri sartu ginan lotara.\nGoizian jaiki eta lehenengo izpixekin martxa!! Itxura oso ona zeukan egunak!! Gainera elurra kotxetik bertatik zauan\nBoca del Infiernoko Interpretazio zentrua\nHaseran oinez, ondoren pinadixan eskixak jantzi genitxuan. Konturatu ordurako iritsi ginan Gabarditoko aterpetxera\nHemendik Bisaurineko lepora bide oso luzia dala jakitun, sin prisa pero sin perpausa, ixa gelditxube jarraitxu genduan\nBisaurineko hego malda parez pare\nElurtuta ikusi arren, ez zan metaketa handixegirik ikusten\nOhhhh, Bisaurinen hego malda zoragarrixa!!\nGerturatu ahala, talde bat zixen goruntz bidia zabaltzen, eta eurekin txakur batzuk ere. Brometan, jainkua izango zala komentau genduan.\nAltuera hartzen jun ahala, bistak gero eta hobiak. Orhi ere txuri txuri ikusten zan barrenian. Han ibiliko ziran Gartxot egunera jundakuak!!\nTontorrera iristian, aurretik zijuan taldia falta zan, eta batzuk zetozen iparretik. Kontxo, txakurrak ere hemen. Jorge jainkua ezagutu nuan, eta agurtu nuan. Bere jarraitzaile bat naiz, eguraldixa elurran egoerakin fin-fin astero astero ematiaz gain, mendi eskiko 4 liburu atera ditxu, oin arte ikusi ditxuten libururik onenak, ibilbide asko, bariante asko, argazki aereuak... benetan lan bikaina egiten dau honek. Gauzak ondo itxia gustatzen jakola ezagun deu!! Horregatik, plazer bat da bera agurtzia!!!\nKiliani ezer ere kendube, baina Jorge bezelakuak dira neretzat idoluak, jendiantzat gauzak itxen ditxuenak.\nHauek ziran aurretik ikusi genitxunak. Guk bezela, Bisaurin iparretik bajatzia nahi zaben, baina elurra haiziak eramanda, eta izotza bistan zaola esan ziguten, eta eurek buelta eman zabela. Halere, gu juteko ikustera. Jainkuak buelta eman bazaban, guk ezta begiratu ere!!\nEta eurekin berbetan, batek andaluz azentua zeukala konturatu nintzan. Nik hitzegiteko gogo gutxi, eta berak ere apenas, kar kar kar, berbetan hasi ginan. Granadakua zala esan zidan. Nik, Sierra Nevadan egon berri geundela. Berak galdetu zidan ea pistetan edo menditik ere ibili ginan, eta nik Poqueiran egon ginala.\nKixo, quitate la gafa, y dame un abraso!!!\nPutasoria!!! Poqueirako aterpetxian kriston plana montau zigutenetako bat zan, Nacho!!! Eta zer eta lameteoko jainkuakin. Hau ez da ez munduan galduko!!!\nJavi eta bixok Granadako Nachokin\nEurekin batera bajau ginan Bisaurinetik eskiatzen. Nola eskiatzen daben hauek!!! Nik ere nausitxan horrela eskiatu nahiko nuan!!!\nPuntu batian (fonfria itxurrixan) gu Refugio Oldecuaruntz desbideratu ginan. Aterpetxe libre honetan, motxilatik Javik eroskiko tortillia atara zaban. Joe, hori omenajia!!! (ez daukat argazkirik. Ezagun degu gose ginala, kar kar kar)\nEz dakit tortilla hori kalian hain gustora jango nuken. Han mundiala zauan, ezin hobia. Eskerrik asko Happy!!!\nEta tripa beteta, goruntz abantau ginan Foya de Berneraruntz\nFoya de Berneraruntz igoera\nAspalditxik nakan hona iristeko gogua, eta saiakeraren bat ere eginda, baina oin arte sekula egon gabe nenguan inguru honetan. Bisaurinen iparra ez genduan parez-pare ikusi halere. Sarrioen bailararuntz jarraitxu genduan, ekialderuntz. Denbora azkar pasatzen da mendixan, eta neguko egun motxetan bizi ibili bihar...\nFoya de Berneratik Sarrioen bailararuntz. Bisaurin atzian\nIritsi ginan punturik altuenera. Kerizpetan fresko itxen zuan! Hemendik behera sartuko ginan Sarriuen bailaran!!\nSarriuen bailara aurrian\nSarriuen bailara bukatzen\nEntzunda neukan oso bailara edarra zala, eta benetan, halaxe begitandu jatan!!\nHemendik tubotxo batetatik bajatu, eta zalantza egin genduan. Berandu zan Sansanetera bajatu eta Arleteko tontorra itxeko, Camillen xenda jarraitzen. Lizarara bajatzen galdu genduan denboragatik, beranduegi zan jada.\nBeraz, bi aukera geneuzkan bueltatzeko, Estanes ingurutik Aguas Tuertasetik pasatzen Selva de Ozatik bajatu, edo Acherreko gazteluan lepotik pasatu, eta hartara errepidez eskiko botekin km gutxio egin. Bigarrena aukeratu genduan\nAcherreko leporuntz bidia\nEskerrak ez zitxuan 15zm gehixo bota, bestela, oh gu hemen, bidean galduak, kar kar kar\nEstaneseko lakua atzian\nGora behera askoko zeharkaldixa egitia tokatzen zan, fokak jantzitxa denbora osuan, eta elur sakonetan gehixena\nAcueko hego malda\nAcueko heguak eski marka elegantiak zeuzkan. Batzuk bai gozatu zabela hori bajatzen!!\nSecuseko lepo azpitik pasatzen\nEta halako batian azaldu zan Acherreko lepua gure aurrian\n2900m positibotik gora generamatzan. Oso positibo, oindiok umore ona zaukagun.\nAcherreko lepua, teorian bajatzia bakarrik falta zan\nTeorixan hemendik bajatzia bakarrik falta jakun. Nik oindiok aurten ez dot 3000mko desnibel positibo metatua pasatu, eta gogua neukan. Horrelako bueltoi baten ostian, 100m eskaxera geratziak pena ematen zidan! Baina berandu zan, eta oso zurratuta geunden\nBajatzen hasi ginan, eta zatitxo bat ixo bihar zan Ozatik Castillo de Acherrera dixen bide normala hartzeko. Hor nere 3000 metruak!! pentsatu nuan. Baina... mapan beste bide bat ere bazauala jartzen zaban, beherago eramango gintxuana.\nSelva de Ozara jeitsiz gero, 5km inguru egin biharko genitxuan errepidetik eskiatzeko botekin, eta hori oso inkomodua da. Beste bidia asmauez gero, pare bat km besterik ez karreteratik.\nJaviri proposatu nion, eta honek danari baietz, hau tipua, etzakixan zeinen eskutan zauan, kar kar kar\nBide berrixen bila, abentura eta tensiua konfort eremutik urtetzian\nLepotxo bat ixo bihar genduan. Hura pasatzen, neri bastoia apurtu jatan. Sekula ez die bastoi batzuk hainbeste iraun, 10 urte gutxienez bai, ta kasualidadia momentu honetan apurtu bihar. Beno, txarraua izango zan egunan haseran apurtzia! NePasePasRien!!\nIlunabarra gerturatzen, paisaia ikaragarri polita, baina tensiua ere bai, bidia topatuko ez bagendu... Remontatu genduan eta derrrrrepennnte destrepetxo bat zaukagun, eta sekulako malda eskiablia. Iujuuuu\nDestrepian aurretik Javi, txaketa jantzitxa\nIluntzen egotiaz gain, fresko egiten ere baziharduan. Malda eskliablian sartu ginan, eta zoragarri zauan. Asko disfrutatu genduan zati honetan!! Kriston bajadoia malda elegantiakin eta elur hauts gogorrakin!!\nJeitsi eta jeitsi, erreka zulua biratzen zijuan, eta aurreko arroilara eramaten gintxuala konturatzen hasi ginan. Mapan hortik arroil jeitsiera egiten dala jartzen zuan. Ez zakigun hemendik ere horrelako zintzurra egongo zan, sokak biako zian pasatzeko edo zer demontre. Bertan gelditxu eta krisi gabinete bat montau genduan egoera aztertzeko.\nOindiok argixa zauan. Bide berriren bat bilatzeko asti pixkat euki ahal genduan. Zuluan behera eskiatzen segitzeko primeran zauan, baina... gero ez bazauan irteerarik?\nTik-tak-tik-tak-tik-tak zeozer erabaki bihar zan!!! eta BIZKOR!!! Ilundu aurretik!!!\nGoruntz tiratzia erabaki genduan, eta hegoruntz jarraitzia.\nTensiuagatik izan ez balitz, oso oso politxa zauan dana, eguzkixan arratsaldeko kolore gorrixak jazten zitxuan gure naparruako pirinio maitiak. Baina ez zaun erromantizismo askorako astirik, kar kar kar\nAcherreko gazteluan azken eguzki printzak\nPetretxema, Hiru erregeen mahaia eta abar azken izpiekin\nAcherreko gaztelua berriz\nHegoruntz begirada, horruntz ginduazen\nPetretxema ingurua berriz, ezin atzera begiratu gabe egon. A ze espektakulua\nEta halako batian aurkitxu genduan bila genbiltzana. Mapan erreferentzia bezela txabola bat zauan. Azkenian, aurkitxu genduan. OEOEOE\nMapako erreferentzia, txabola. Azkenian, salbu. Salbu?\nGutxienez bazakigun nun geunden. Zer pasau leiken jakinda, frontalekin abantau ginan, beraz, hemendik behera 500m inguru jeitsi bihar genitxuan. Teorian udako bideren bat ba omen zauan. Eta kasurik txarrenian txabolan lo egin\nTxabola pasatuta ez zauan elur askorik. Eskixak kendu eta udako bide horren bila hasi ginan korrika batera eta bestera, ilundu aurretik. Derrrrrepennnte, errekazulo bat aurkitxu nuan, eta bertan elurjausixekin beteta elurra zauan pilatuta eta eskiau leiken, eta oso liso zaolako. Primerako jeitsiera, beno, malda dexente zeukan arren!!\nEskixak berriz jantzi eta bajatu ginan. 300-400m ziztu bizixan galdu genitxuan. Errepidetik oso gertu geunden ilunak harrapatu gintuanian, baina azken zati honetan gauzak oso zail jartzen hasi ziran. Haseran jeitsiera pierramenterua zana, Jackasseko jeitsiera bihurtu zan. Leku batzutan harrixak ahal ziran bezela pasatu bihar genitxuan eskiatzen jeisten jarraitzeko.\nEskixak kentzia ez zan momentuz abantaila, oinez elurretan asko sartzen ginan eta. Baina halako batian guztiz ilundu zuan, eta mina hartu aurretik, bekokigailuak atara eta piztu, eta eskixak bizkarrian jarri genitxuan. Oinez oso trakets ginduazen harrixak gainditzen eta elurretan belaunetaraino sartzen.\nNik frontal arin bat neukan motxilan pisu asko ez eramateko (beno, frontal kk bat egixa esateko) Javinak aldiz kriston argixa itxen zuan, eta bera aurretik zixen bidia zabaltzen.\nGuzti honi ginda jartzeko, momentu batian Javin frontalak honaino iritsi zala esan zuan. Pilak agortu eta argiripe geratu zan. Joe, Javi bezelako profesional bati hori gertatzia ere!!! Adarra jotzeko a guebo laga zidan, kar kar kar.\nBaina ez geunden adarra jotzeko umoreko, oindiok errepidera bajau bihar ginan. Gertu zaola intuitzen genduan, baina ni akojonauta nenguan, Boca del Infiernoko arroilan gainian geundelako, eta han paretak besterik ez dira ikusten.\nMomentu horretan otsuen zaratak entzuten hasi ginan, derrepente rodeatuta geundela igartzen genduan, ez genduan ezer ere ikusten, begi gorrixak bakarrik, eta ezin eskapatu!!! Ezeeeetz, kar kar kar, ez zala hainbesterako izan, kar kar kar\nKasualidadez, handik 3 metrotara, GRbatekin egin genduan topo. UFFFFFFF, A ze librada!!! kar kar kar\nJavik esan zidan: Esto es para celebrarlo, pero no nos vamos a comer "los platanos" todavia que contigo puede pasar cualquier cosa. jajajajaja\nBaina beno, hortik behera arazorik gabe allau ginan!!\nBeno, arazorik gabe arazorik gabe ez. Errepidera urten, eta pare bat km geneuzkan furgonaraino, Boca del Infierno arroilatik. Hor azken egunetan ez zuan eguzki asko emango, ze errepidian izotza zauan. Ilunetan (frontalipe) Javik labain ein, eta demasa hartu zuan. Jota akojonau nintzan, aber ukalondua apurtu ote zuan. Baina ez, izotza pixka bat apurtu zuan, besterik gabe. Gogorra da Javi, halere, pare bat astetan izurrauta egon da kolpiagatik!!\nEta, azkenian iritsi ginan furgonara!! OEOEOE\nEz genduan Camilleren xenda egin, baina asko bete gintxua flana izan zan, zalantzaripe.Eta inportantiena, 3000m positibotik gorako desnibela metatu genduan\nHemen eguneko bideua\nEta wikiloceko tracka\nLasturko mendi martxa 2018: neguko azken astindu artean!\nJEAN ARLAUD (3065m), GOURGS BLANCS (3129m), TORRE ARMENGAUD, LOURDE-ROCHEBLAVE (3104m), CAMBOUÉ (3043m) ST. , SAUD gailurreria.\nEmana dio Gipuzkoak erantzuna klima-aldaketari


Erosi Bluestone Bartzelonan\nKapsulak eta tantak Bluestone Bartzelonan\nKapsulak eta tantak Bluestone dira potentzia handitzeko irtenbiderik onena. Tresna dagoeneko munduko gizon guztien artean finkatu da. Potentzia lortzeko erremedio bat lortu nahi baduzu, honako hau egin behar duzu:\nBete webguneko eskaera orria, eskaera orrian, adierazi harremanetarako telefono zenbakia eta izena.\nOrdubete barru enpresako zuzendariak deituko dizu eskaera argitzeko eta ondasunen helbidera bidaltzeko.\nOraintxe bertan% 50eko deskontua produktuan. Bartzelonan kapsulak eta Bluestone eros ditzakezu fabrikatzailearen webgune ofizialean soilik 49€ promozioarekin.\nNola erosi Bartzelonan Bluestone\nKapsulak eta tantak Bluestone konplexurik onena da Espainiako potentzia eta muntaketa sendoa lortzeko. Potentzia handitzea eta hobetzea, muntaketa eta libidoa sortzen da, indartsuagoak izango dira. Potentzia, muntaketa eta libidoa handitzeko eta hobetzeko kapsula eta tanta hauek zure herrialdeko (Espainia) gizon guztien artean finkatu dira. Aldi berean, tantak eta kapsulak eskatzea muntaketa eta potentzia sendoa Bartzelonan ez da zaila, prezio murriztua dela eta. Nola erosi tanta eta kapsulak hobetzeko eta handitzeko muntaketa, potentzia?\nErosi Bluestone Bartzelonan muntatzeko\nErection, potentzia sendotasunerako erremedio bat erosteko, utzi eskaera fabrikatzailearen webgune ofizialean dagoen eskaera orrian (adierazi zure izena eta telefono zenbakia). Gure kudeatzaileak laster deituko dizu, xehetasun guztiak zehaztu eta eskaera egingo du. Jaso produktua muntatzeko eta ahalmenerako, Bartzelonan. Eskaera egin eta entregatu arte itxaron, edo paketea jaso ondoren eskaera ordaindu ahal izango duzu. Pakete bat bidaltzearen kostua hiriaren eta Bartzelonaren desberdina da.\nBizkortu erosi% 50eko beherapenarekin. Sustapenaren baldintzak mugatuak dira.Bluestone erosketa indartsua eta potentzia eros dezakezu fabrikatzailearen webgune ofizialean soilik 49€ prezioan.\nBluestone Madrilen Bluestone Granadan\nBluestone Sevillan Bluestone Malagan\nBluestone Tenerifen Bluestone Bilbon\nBluestone Valentzian Bluestone Palma de Mallorcan\nBluestone Alacanten Bluestone Almerian\nBluestone Avilesen Bluestone Fuerteventuran\nArgazkia: Non dago G puntua gizonezkoen eta emakumezkoen artean\nG puntua: non dago eta nola aurkitu gizon eta emakumearentzako g puntu estimatua. G puntuko masajea.\nEskatzeko Bluestone Bartzelonan % 50 bakoitza


NUTFOOD elkarlaneko funtsezko ikerketa-proiektu bat da, 2020an abiarazia, Leartiker S.Coop. Zentro Teknologikoak gidatua eta ELKARTEK 2020 Programak diruz lagundua. Bertan, Neiker, EHU-UPV (Metabolomips taldea) eta Tecnaliak parte hartzen dute.\nNekazaritzako elikagaien sektoreari aplikatutako proiektua da, eta bere helburu nagusia nutrizio-kalitate hobea duten haragi- eta esneki-elikagaien kontsumoak pertsonen osasunean izan dezakeen eragin onuragarria ikertzea da, jatorrian animaliak elikatuz, dietan tokiko ekoizpeneko hazi oleaginosoak eta olioak sartuz.\nIkerketa-ildo nagusien helburua da hazi oleaginosoetatik abiatuta (koltza, lihoa eta ekilorea) txerriak elikatzeko pentsuak diseinatzea, haragian eta esnean gantz-azido interesgarri eta osasungarrien profila lortzeko, eta, ondoren, esnekiak eta haragi-produktuak garatzea, nutrizio-saiakuntza kliniko bat eginez, horien kontsumoak pertsonen osasunean duen eragin onuragarria ikertzeko.


Herriko 180 establezimenduk egin dute bat Oparitu Eibar kanpainarekin - etakitto.eus\nHerriko 180 establezimenduk egin dute bat Oparitu Eibar kanpainarekin\nETA KITTO 2021, Abe 21\nEibar Merkataritza Gune Irekia elkarteak, Udalaren eta Eusko Jaurlaritzaren laguntzarekin, Oparitu Eibar izeneko kanpaina abiatu du, erosketa txartel baten bitartez herriko dendetan erosketak egitea sustatzeko asmoz.\nTxartela 40, 60 edo 100 eurotan eros daiteke, Interneten, www.erosieibarren.eus plataforman edo 747400919 telefono zenbakira deituta. Txartelarekin kanpainarekin bat egin duten 180 denda eta ostalaritza establezimendu baino gehiagotan erosteko aukera dago eta gastatu den dirua zuzenean txartel horretatik kobratuko dute. Txartela erabiltzeko gehienezko eperik ez dago. Kanpainarekin bat egin duten establezimenduen zerrenda aipatutako webgunean ikus daiteke eta, horrez gain, txartela jasotzerakoan zerrenda osoa eta kanpainari buruzko informazioa biltzen dituen eskuorria emango dute.\nGainera, Oparitu Eibar txartela erosteagatik, 5 txartelen zozketetan parte hartuko dute erosleek (zozketak abenduaren 29an eta urtarrilaren 4an izango dira eta 100 euroko txartela irabaz daiteke).\n« Untzagako jubilatu etxekoak COVID ziurtagiria eskuratzeko laguntza ematen ari dira Txistularien Gabonetako kontzertua barixaku eguerdian izango da, Untzagan »


Ekoizpen faktoreak – gizalariak1\nabril 22, 2015 junio 4, 2015\nEkonomian, ekoizpen-faktoreak ondasunak eta zerbitzuak ekoizteko erabiltzen diren baliabideak dira, baina, lehengaiak ez bezala, ez dira produktuaren zati bat, baizik eta produktua ekoizteko erabili den bitarteko bat.XIX. mendean, ekonomilariek bereizten zituzten hiru ekoizpen-faktoreak lurra (baliabide naturalak, ura…), kapitala (makinak…) eta lana ziren.Gaur egun, giza-kapitala (langileen ezagutza eta trebetasuna) eta teknologia osatzen duten ezagutza zientifikoa. Eta hauek ere, ekoizpen-faktore gisa hartzen dira.\nAldi berean, ekoizpen-faktore finkoak eta aldakorrak ere bereizten dira. Ekoizpen-faktore finkoak epe laburrera aldatzen ez direnak dira (eraikinak, makinak, …). Lana ekoizpen-faktore aldakorra da, epe laburrera lan-indar handiagoa edo txikiagoa erabili ahal dira eta (lanordu gehiago edo gutxiago). Gizakien beharrizanak asetzeak, ondasunak eta zerbitzuak ekoiztea eskatzen du, eta horretarako, ekoizpen baliabideak eta egindako ondasunak erabiltzen beharrezkoa da. Faktoreak, enpresek bere ekoizte prozesuetan erabiltzen dituzten ondasun edo zerbitzuak dira.\nLurra: Naturak eskaintzen dizkigun errekurtsoek osatzen dute.\nLana: Ekoizpen prozesuan parte-hartzen duen gizakien gaitasun fisiko eta intelektuala da.\nKapitala: Eraikinak, lanteginak, makinak, tresneria eta ekoizpenean erabilitako gainerako baliabideak barneratzen ditu. Horretaz aparte, hiru kapital mota daude: fisikoa, giza eta finantza kapitala. Kontsumo ondasunak, gizakien beharrizanak asetzeko dira, kapital ondasunak berriz, ez dira horretarako sortuak izan, beste ondasunak sortzeko baizik. Ekonomian, kapital hitzak, kapital fisikoa esan nahi du, hau da, makinak eta eraikinak. Giza kapitala, lanaren etekina areagotzen duten heziketa eta lan heziketa dira.\nIRUDIAREN ESTEKA: http://ikasgela.lizeoa.com/ekonomia%20ikertzen/Ekonomia%20eta%20gizartea/web/ekoizpen%20faktoreak.htm\n← Liberalizazio ekonomikoa\nNazioen arteko korporazioa (Multinazionalak) →


BM: Sardina edo antxoa? Bien arteko aldeak, eta arrain biak jateko arrazoiak\nSardina edo antxoa? Bien arteko aldeak, eta arrain biak jateko arrazoiak\nArrain bakoitzak –frutek, barazkiek eta ortuariek bezala– badituzte hilabete jakin batzuk, noiz haien zaporea eta ezaugarriak are hobeak diren. Kasu batzuetan, urteko hilabete gutxi batzuetan bakarrik eskura ditzakegu, edo harrapa daitezke.\nEz da hori sardinaren kasua, urte guztian zehar aurki baitaiteke, bai sardina freskoa, bai kontserban, nahiz eta udako hilabeteetan –ekainetik irailera– diren egokienak, erabilera anitzeko arrain urdin bikain honetaz bete-betean gozatzeko.\nSasoi honetan metatzen dute koipe-kopuru handiena, eta horrek bere zapore bikaina nabarmentzen du. Hain zuzen ere, ohikoak izaten dira sardina-janak Kantauriko eta Mediterraneoko kostaldeko herri askotako ospakizunetan, Costa del Sol inguruko espeto edo burruntzi ezagunak ahaztu gabe. Ya lo dice el refrán: "Por San Juan, la sardina moja el pan".\nSardinek, gainerako arrain urdinek bezala, Omega 3 gantz-azido kopuru handia dute, bai eta balio biologiko handiko proteinak ere (25 gramo 100 gramo bakoitzeko). Hain zuzen ere, sardina-errazio batek (150 bat gramo) Nutrizioaren Espainiako Fundazioak (FEN) gomendatutako eguneko nutrizio-helburuen % 100 betetzen du, eta elikagai ona da bihotza zaintzeko eta diabetesari aurre egiteko.\nMineral asko ditu, gainera, sardinak, batez ere fosforoa, selenioa, iodoa, burdina eta magnesioa. B taldeko bitaminak ditu –hala nola B12, B6 eta niazina–, eta E eta D bitamina lipodisolbagarri kopuru nabarmenak, kaltzioa absorbatzen laguntzen dutenak.\nZentzu horretan, latako sardinek kaltzio kopuru handia dute (300 bat miligramo 100 gramo bakoitzeko, hezur eta guzti jaten baitira. Halaber, gomendagarriak dira haurdunaldian eta edoskitze-garaian, baita haurrentzako dietetan ere, nutrizio-balio handikoak baitira.\nSardina edo antxoa?\nAntzerakoak diren eta ezaugarri berdin asko dituzten arren –biak baitira arrain urdinak–, sardinak (Sardina pilchardus) eta antxoak (Engraulis encrasicolus) bi espezie ezberdin dira.\nAntzerako kolorea eta tamaina dituzte. Bien arteko aldeei dagokienez, ahoan aurkitzen dugu alde fisiko nagusia: antxoak aho zabal eta luzanga du; sardinak, berriz, txikia eta motza. Halaber, sardinak sabelalde handiagoa du, antxoa lirainagoa da.\nSardina zein antxoa aukeratu, uda da arrain hauen sasoia, eta aprobetxatu egin behar dugu asteko menuan sarriago sartzeko. Gogora ezazu astean hiruzpalau errazio arrain kontsumitu behar dela; beraz, bi aukera on dira zure platerei aniztasuna emateko.\nOro har, prestaketa-mota berberak erabiltzen dira sardinak eta antxoak kozinatzeko. Frijitzea da ohikoena; zartagin batean, oliba-olio pixka batekin (oliba-olioa da frijitzeko beharrezko tenperatura ondoen jasaten duena) eta baratxuriarekin. Frijitzearen ondoriozko usaina murrizteko truku bat da limoi-azal zerrenda pare bat botatzea.\nPlantxan, parrillan eta labean prestatzea da osasungarriena, baserriko ogiarekin eta baratxuri eta perrexil birrinduarekin aurkeztuta. Beste aukera batzuk dira papillot erara prestatzea, edo tortillan, arrozarekin edo entsaladan. Bi aukera proposatzen dizuegu guk: antxoak ozpinetan, eta sardinak tomatearekin; goxo-goxoak biak ere.\nBM Supermerkatuetan, nahierara prestatzen dizugu arrain urdina, zuk kozinatu besterik egin behar ez ditzazun. Aurki itzazu antxoarik eta sardinarik onenak, zure BM Supermerkatuko arrandegian.\nSardinak usainik zabaldu gabe kozinatzea\nSardinak arrain delikatuak dira eta, gainera, usain handia uzten dute kozinatzen ditugunean. Horregatik, erosten ditugun egun berean kozinatzea komeni da. Etxe guztian sardina usaina zabal ez dadin, hona hemen truku batzuk:\nOndo garbitu: tripa eta guzti kozinatzen badituzu, usain handiagoa sortuko duzu; hobe da tripak kentzea. Isatsa kentzen badiezu ere, ez dute horrenbesteko usaina sortuko.\nLabean, gatzez estalita: ezkuta itzazu gatz lodizko geruza baten azpian; gatzak usaina absorbatuko du. Norbere gustuko belar aromatikoak botatzea da beste aukera bat (Aparteko aholkua! Labean usaina kentzeko, sar ezazu ur beroz eta limoi-zukuz betetako ontzi bat, labea oraindik beroa dagoenean).\nPapillot erara: bilgarria ondo itxiz gero, barruan geratuko da usaina.\nKontserban: sardinez gozatzeko eta usainaren eragozpenik ez izateko beste aukera bat da.\nAire zabalean: zer plan hoberik egun eguzkitsu batean sardinak brasan prestatzea eta jatea baino? Etxean, batere usainik ez!\nNektarina Zuria, lehen mailakoa 1,99 € / KILO\nMuskuiluak bere saltsan, Aguinamar 5,99 € / KILO


NUPeko irakasle batek paleoklimatologiari buruzko azterlan bat argitaratu du - euskalerria.eus\nNUPeko irakasle batek paleoklimatologiari buruzko azterlan bat argitaratu du\nJakintza-adar horrek historiaurreko klima aztertzen du, etorkizunean gerta litezkeen klima-aldaketa handiak aurreikusten ahalegintzeko. Bergiar ikertzaile batzuekin lankidetzan egin du.\nMiroslav Zivanovic Jeremic Seinalearen Teoria eta Komunikazioak arloko irakasleak, Nafarroako Unibertsitate Publikoko (NUP) Ingeniaritza Elektriko eta Elektronikoko Sailari atxikiak, paleoklimatologiari buruzko azterlan bat argitaratu du Bruselako Unibertsitate Libreko Geologia Saileko ikertzaile batzuekin batera “Geoscientific Model Development” geologiaren esparruko erreferentziazko aldizkarian. Paleoklimatologia historiaurreko klima eta klima-aldaketa handiak ikertzen dituen zientzia da, eta errepika litezkeen ereduak zehazten ahalegintzen da etorkizuneko gertaera garrantzitsuak –glaziazioak, esaterako– aurreikusteko. Badu lotura seinaleen prozesatzearekin ere, jakintza-adar hori mota guztietako fenomenoen eredu ia periodikoak (errepikatze-ereduak) mugatzen saiatzen baita modu sinplifikatuan.\nIkerketa-taldeko kide da Philippe Claeys belgikar geologo, planeta-zientifiko eta geokimikaria, gai horretan munduko aditu nagusietakoa dena, bai eta Matthias Sinnesael, David De Vleeschouwer eta Johan Schoukens ikertzaileak ere. Matthias Sinnesael eta David De Vleeschouwer berriki elkartu ziren NUPen Zivanovic irakaslearekin, azken bi urteetan elkarrekin egindako lanarekin aurrera egiteko.\nZivanovic irakasleak azaldu duenez, klima-kondizioak “idealak” izango balira, errepikatu egingo lirateke, eta, beraz, klima ere errepikatu egingo litzateke periodikoki. Ikertzaileak ohartarazi duenez, halere, aintzat hartu behar dira kanpo-faktoreak eta beste zenbait fenomeno, besteak beste, Lurraren, Eguzkiaren eta gainerako planeten posizioak, argi kantitatea eta kondizio astronomikoak. Horrenbestez, oso zaila da eredu bat finkatzea.\nGaur egun arte, paleoklimatologia gauza izan da klima-gorabeherak ziurtasun handiz kalkulatzeko, 50 bat milioi urteraino atzera eginez. Jacques Laskar zientzialariari zor diogu hori, hark ezarri baitzuen eguzki-sistemaren dinamikaren eta Lurraren klimaren arteko erlazioa ezartzen duen eredu matematikoa. Haatik, eredu horrek ez du balio iraganean atzerago egiteko, eta beste froga geologiko batzuk (fosilak eta abar) erabili behar izaten dituzte zientzialariek. Aldi berean, zikloestratigrafiaren arloa garatu da pixkanaka-pixkanaka, estratigrafia-segidetako klima-zikloak detektatzen eta kalkulatzen dituen zientzia-adarra.\nHurrengo erronka 500 milioi urte atzera egitea da, seinaleak prozesatzeko teknika aurreratuen bidez datu estratigrafikoak analizatuz.\nMiroslav Zivanovicen curriculuma\nZivanovic irakaslea ingeniaria da Belgradeko Unibertsitatean (Serbia) eta Telekomunikazio Ingeniaritzan doktorea NUPen. Gero, doktoretza ondoko egonaldia egin zuen mundu mailan punta-puntako teknologia duen zentro batean. Horrez gainera, Nafarroako Goi Mailako Kontserbatorioko gitarra klasikoa instrumentuaren goi-mailako titulua ere badu. Bere espezialitatea gailu elektronikoei, audioari (musika eta ahotsa) eta biomedikuntzari aplikatutako seinale-prozesatze digitala da.


Ataungo udalak ardura eskatu du Ordiziako COVID-19 kasuen harira\nUdalak zabaldutako azken oharrean herritarrei ere arduraz jokatzeko eskatu zaie Ordiziako gertakariaren inguruan.\nAzken egunetan Ordizian agetu den COVID-19aren fokoa dela eta Ataungo Udalak herritarrei arduraz jokatzeko eskatu die bere iturriez zabaldutako azken oharraren arabera.\nEkainaren 27tik herritarrak Etxezarreta kaleko tabernetan ibili baldin badira, PCR probak egiteko deia zabaldu duela gaineratu du Osasun Sailak eta horretarako, Ordiziakoak ez direnek, 900203050 telefono zenbakira deitzeko eskatu dute.\nAtaungo udalak ez du gainerako ohar edo aurrerapenik zehaztu eta herriko parke nahiz udalarenak diren eraikinek neurri berberak izaten jarraituko dute momentuz. Herriko denda eta komertzioetan beharrezko neurriak hartzen jarraitzeko deia egiten dute eta norbere burua nahiz ingurukoak zaintzen jarraitzeko.\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #AtaungoUdala #Ordizia


Irekia Eusko Jaurlaritza - Gobierno Vasco :: Jaurlaritza, Sustapen Ministerioa eta Nafarroako Gobernuaren arteko Hitzarmena Euskal Y-a Abiadura Handiko Trenbidearen "Iruñea  Euskal Y-a" lotzeko zatiaren informazio-azterlana elkarrekin zuzentzeko. (2010-11-23(e)ko Kointseiluan hartutako erabakia)\nJaurlaritza, Sustapen Ministerioa eta…\n2010-11-23ko Gobernu Kontseiluaren Akordioak\nErabakia, Sustapen Ministerioaren, Euskal Autonomia Erkidegoko Administrazioaren eta Nafarroako Foru Komunitatearen arteko lankidetza-protokoloa, Kantauri aldearen eta Mediterranoearen arteko prestazio handiko trenbide-korridorearen "Iruñea Euskal y-arekiko konexioa" tarteko proiektuaren informazio-azterlana elkarrekin zuzentzeko.\nGobernu Kontseiluak argi berdea eman dio Sustapen Ministerioak, Eusko Jaurlaritzak eta Nafarroako Gobernuak Kantauri aldearen eta Mediterraneoaren arteko prestazio handiko trenbide-korridorearen "Iruñea - Euskal y-arekiko konexioa" tarteko proiektuaren informazio-azterlana elkarrekin zuzentzeko.\nInformazio-azterlana elkarrekin zuzendu ahal izateko hiru erakundeen arteko harremanak arautuko dituen esparru orokorra, urratsak eta metodologia ezartzen ditu protokoloak.\nHelburu nagusia da hiru erakundeen arteko lankidetza bideratzea, lurraldean behar bezala integratu eta Administrazio bakoitzaren eskumenekoa den baldintzatzaileekin bateragarria izango den konponbide bat lortzeko.\nSustapen Ministerioak idatziko du informazio-azterlana, eta administrazio kontratatzailearen ardura izango da azterlana egiteko behar diren zerbitzuak kontratatzea.\nInformazio-azterlana Sustapen Ministerioko Trenbide Azpiegituren Zuzendaritza Nagusiko teknikari batek zuzenduko du, formalki, eta Eusko Jaurlaritzak eta Nafarroako Gobernuak koordinatzaile bana izango dute. Informazio-azterlanaren ikusmolde orokorrarekin zerikusia duten erabakiak hiru erakundeen artean adostu beharko dira.\nSustapen Ministerioak jardungo du sustatzaile eta organo erabakitzaile gisa ingurumen-inpaktuaren ebaluazio prozeduran; prozedura hori informazio-azterlan idatzi ahala egingo da.\nEuskal Autonomia Erkidegoko eta Nafarroako gobernuek azterlanerako interesgarri gera litekeen informazioa bildu, eta lurralde-eskumenak dituzten beste erakunde eta administrazio batzuen aurrean bitartekari gisa jardungo dute.\nProtokoloaren helburuak lortzeko batzorde bat sortuko da; honakoek osatuko dute:\n- Sustapen Ministerioko Trenbide Azpiegituren zuzendari orokorrak.\n- Eusko Jaurlaritzako Garraio eta Herri Lanetako sailburuordeak\n- Nafarroako Gobernuko Herri Lanetako zuzendari nagusiak.\nInformazio-azterlana idazteko kontratua Sustapen Ministerioak ordainduko du oso-osorik.


Begizta - Manex Agirre - Alea.eus\nIrakurri duzu? Manex Agirre horrek idatzi du ALEAn. Ez da beste munduko ezer: Aramaioar bat AHTaz gaizki hizketan, a ze nobedadea, azkenaldian isilik zebiltzan baina; enfin, gizarajoak, ondo-ondotik pasako zaie eta, normala matrakan aritzea, baten bati tokatu behar zitzaion… Ez dut pentsatu ere egin nahi gure etxe ondotik pasako balitz, a ze marroia, protesta egin behar, indarrak nola doazkigun ahitzen ikusi behar, eta gero frustrazioa, total, ezertarako balio izan ez duela pentsatzen duzu, hasieratik isilik egonez gero hobe, deskantsatuago leudeke aramaioar horiek.\nBueno, normala da, andre horri pasa zaiona ere ez da bromatan hartzekoa, baserripetik trena pasa, sekulako obra egin, eta gero lurra mugitzen hasi, jausten hasi, gaua etxetik kanpora pasa behar. Espero izatekoa zen orain zerbait idaztea, atentzioa deitzeko edo izango da, ezin besterik egin. Egia esan, hotzikara ematen du, osasuna galdu duela dio, eta sinesten diot, edozeinek galduko luke.\nBaina tira, gero kontatzen dituenak ez daude gaizki, anekdotario moduko hori: nola zurrumurruak dauden, Aramaiotik Bizkaia aldera, Udalaitz mendia erdi-erditik pasatzen duen tunelaren barruan, todoterrenoan ibiltzen den gazte jendea, eta beldurgarria dela han barruan nolako galeria dagoen… Niri Mugitukoek antolatu zuten bizikleta-martxa hura gogorarazi dit, “munduko bidegorririk garestienean”… Eta nola, Aramaioko lurren desjabetzeetan, ordaindu zuten metro karratua arrazoiz kanpoko prezioetan, lehenengoetakoak izan baitziren, eta jendeak zarata gutxiago ateratzea interesatzen baitzitzaien… Dena dela, bukaera behartu samar geratzen zaio, paradoxa bat dela esaten duenean 2016ko Jaurlaritzaren ingurumeneko aurrekontuaren erdia baino gehiago AHTrako izatea.\nA, irakurri egin nahi duzula artikulua? Benetan? Ez du merezi, ez da beste munduko ezer… Tira, pasako dizut esteka, hemen duzu, egin klik.\nErantzunak: 1 (liherlarrea@gmail.com)\nHi, nik be irakurri juat ta ona dok gero artikulu hoi! Ai ama... Aramaixoko oilarra barriro denboraz aurretik itzartu biherko juau!


EH Bai-ko hautagaiak �ezkerreko abertzaleen indarra� biltzeko prest - GARA\nEH Bai-ko hautagaiak �ezkerreko abertzaleen indarra� biltzeko prest\nAB, Batasuna eta EAk laugarrengoz osatu duten Euskal Herria Bai koalizioak kantonamenduko bozetarako hautagaiak aurkeztu zituen atzo, Baionan. EH Baik bi ideia nagusiren inguruan bildu nahi ditu «ezkerreko abertzaleak eta Euskal Herrian bizi, lan egin eta erabaki nahi duen oro»: batetik, lurraldearen ezagutza eta aitortza instituzionala, eta bestetik, herritarren beharrei erantzuteko zerbitzu publiko eta sozial hurbilekoak eta kalitatezkoak plantan ezartzea.\nMartxoan izango diren kantonamenduko bozetarako EH Bai koalizioak aurkeztuko dituen hautagaiak eta haien ordezkoak ezagutzera eman zituen atzo, Baionan.\nLapurdi, Nafarroa Behere eta Zuberoan Enbataren gerizpean duela 46 urte lehen hautagaitza abertzalea aurkeztu zenetik, ezkerreko abertzaleak «egiazko indar politikoa» bihurtu direla adierazi zuten: «Erein, landatu eta hasi egin gara geroztik, zenbait lekutan bigarren edo hirugarren indarra bilakatu arte».\nPaueko Kontseilu Nagusian berrituko diren hogeita sei eserlekutik hamar euskal kantonamenduei dagokie. EH Baik horietako zortzitan hautagaiak izango ditu: Atharratzen, Gilen Iriart (ordezkoa, Aurore Martin); Baiona-ekialdean, Maite Etxeberri (ordezkoa, Jean Michel Harrostegi); Baiona-iparraldean, Pierre Nouqueret «Mo» (ordezkoa, Janine Foix); Baiona-mendebaldean, Peio Menta (ordezkoa, Stephanie Marriacia); Bastidan, Xebax Cristy (ordezkoa, Martine Salla); Donibane Garazin, Dominique Bacho (ordezkoa, Maider Larrieu); Hazparnen, Juliette Bergouignan (ordezkoa, Philippe Saint-Esteben) eta Iholdin Daniel Olzomendi (ordezkoa, Anne Pagola).\nHain zuzen ere, Olzomendik eta Bergouginanek azaldu zituzten hauteskundeotan EH Bairen izenean aurkezteko izan dituzten arrazoiak.\n«Ezkerreko abertzaleok aspaldi engaiatu ginen proiektu kolektibo baten eraikuntzan eta datozen kantonamenduetako bozak baliatu nahi ditugu bi ideia nagusien inguruan ahalik eta indar gehien erdiesteko» esan zuten.\n«Gure geroa, gure gain»\nHala, batetik, Euskal Herriaren «ezagutza eta aitortza instituzionalaren» eskakizunean sakontzeko, eta bestetik, Ipar Euskal Herriko herritarrak «duintasunez bizitzeko behar dituzten zerbitzu publiko, sozialak eta hurbilekoak» erdiesteko ahalegina egiteko prest agertu ziren.\nEH Baik proposatzen duen alternatiba zehatza esaldi batean laburbildu zuten bi hautagaiek: «Euskal Herrian bizi, lan egin eta erabaki. Gure geroa gure gain hartu nahi dugu».\nHorren haritik, «izpiritu ireki eta parte-hartzailean» oinarritzen du koalizioak bere eskaintza, «hemen bizi nahi duen orok lekua» izan beza: «Hurbileko demokrazia garatu nahi dugu. Gurea ez da proiektu pertsonala, ez dugu politikatik bizi nahi. Euskal Herria biziarazi nahi dugu», gaineratu zuten.\nBeste hautagaiek, euren kantonamenduetako problematika nagusiak aipatuz, EH Baik zenbait esparrutan defendituko dituen proposamenak azaldu zituzten, hala nola laborariak, ingurumena eta kontsumitzaileak lehenetsiko dituen kalitatezko laborantza; euskararen ofizialtasuna; herritarrei, batez ere premia gehien dutenei, etxebizitza duina bermatzeko neurriak; arrazoizko garraio plana egituratzea; herritarren hartu-emanak sustatuko dituen lur-antolamendua.\nHarremanak, Angelu Zain eta Biarritz Bestelakoa taldeekin\nEH Baik ez du oraindik erabaki Angelu-iparraldeko eta Biarritz-mendebaldeko kantonamenduetan hautagairik aurkeztuko duen ala beste hautagaitzaren bat sostengatuko duen. Angelu Zain talde abertzalea eta Biarritz Bestelakoa taldea -honek ere kide abertzaleak ditu- hautagaiak aurkeztekotan dira. Atzo jakinarazi zutenez, EH Bai harremanetan dabil bi taldeokin, eta laster argituko du zein jarrera hartuko duen.\nAB, Batasuna eta EAk osatutako EH Bai koalizioa hauteskundeetan aurkezten den laugarren aldia da honakoa. Lehena 2007an izan zen, Legebiltzarrerako hauteskundeetan. 2008ko kantonamendukoetan hiru alderdiek ituna berritu zuten, eta iaz ere bai, Akitaniako Kontseilurako eskualde-bozetan. A.M.


Rodzianko, Mikhail – K17.eus\nErrusiar politikari liberal-kontserbakorra, jatorri aristokratiko ukrainarrekoa (Rodzianko familia kosakoen ondorengoa zen, eta berak bere buruari “errusiar-ttipi” (Maloros) deitzen zion). Jatorri aristokratikoa zuela eta, eskola aristokratiko batean ikasi zuen, beraz, bere karrera Gortetik gertu hasi zuen, eta Txanbelana ere izan zen. Zemstvoetan nabarmendu zen, erreformista gisa, Jekaterinoslav (Dnipropetrovsk) probintziako zemstvoko buru izan zelarik. Gerora, Alderdi Oktubrista sortzen lagundu zuen. 1907tik aurrera diputatu eta 1911tik aurrera Dumako lehendakaria izan zen, bere alderdikide Aleksandr Gutxkov ordeztu zuelarik. Rasputinen etsaia zen, eta hau San Petersburgotik urrun zedin saiatu zen, arrakastarik gabe. Rodzianko, beste zuzendari liberal asko (adibidez, bere alderdiko burua, Aleksandr Gutxkov) ez bezalaxe, ez zen “Estatu-kolpe bigun” baten aldekoa izan, tsarrari zion leialtasunagatik. Rodziankoren arabera, tsarrak sinatu zuen 1905ko Urriko Manifestuak Errusian sistema konstituzional batetarako eboluzioa bermatu zezakeen, eta ez zegoen aldaketa gogorretarako beste arrazoirik. Liberalismoa eta tsarrarekiko leialtasun pertsonala uztartzen saiatu zen, hori dela eta, liberalen artean agian kontserbakorrena zen Rodzianko.\n1917ko Otsaileko Egunetan, paper garrantzitsua izan zuen, hala ere, paper hori berak nahi zuelako edo ez izan ote zuen, zalantzagarria da. Rodziankok, Dumako lehendakari gisa, tsarra Gobernu liberal edo konstituzional bat ezar zezan konbentzitu nahi izan zuen, eta honen ukoen (eta Rodziankori dagokionez, mespretxu pertsonalen) ostean, otsailaren 27an, beste parlamentari batzuekin batera, Dumako Kideen Behin-behineko Komitea sortu zuen, bera lehendakari zela. Otsailaren 27an bertan, Gobernu tsaristak dimititu ostean, praktikoki Dumako Kideen Behin-behineko Komitea Errusiako Gobernu berria izan zen. Halere, askoren arabera, Rodziankok ez zuen boterea hartu nahi, ez baitzuen tsarraren kontra matxinatu nahi. Berak esan zuen moduan “ez naiz iraultzailea, eta ez dut iraultzarik egin nahi; baina gertatu bada ez gaituztelako entzun nahi gertatu da”. Izan ere, egile askoren arabera, Rodziankok ez zuen tsarraren kontra “matxinatzerik” nahi eta boterea hartzeko beldur zen; bai boterearen hutsak (otsailaren 27an Gobernuak postua utzi zuen, eta Vasili Xulginek esan zion moduan “norbaitek hartu behar ditu ministroen ardurak”), eta batez ere langileen presioak -langileek Petrogradeko Sobieta eratu zuten eta erregimen aldaketa berehala nahi zuten- ekar zezakeen iraultza erradikalegi bat edo “anarkia” (Rodziankoren hitzetan) saihesteko usteak boterea hartzera bultzatu zutelarik. Azken bertsio honen arabera, Rodizanko “Boterea hartzera behartua izan zen” (kontutan izanik, boterea hartu ahal zutenek, Sobieteko ordezkariek, mentxebismoak gidaturik, ez zutela boterea hartu nahi). Beraz, praktikoki, otsailaren 27tik martxoaren 1eean Behin-behineko Gobernua eratu zen artean, de facto “Errusiako lehen ministro” izan zen Rodziankok (ofizialki hala izendatua izan ez bazen ere, eta berak hala sekula aldarrikatu ez bazuen ere). Egun horietan, Rodziankok monarkia konstituzionalaren alde egin zuen, ez Errepublikaren alde.\nMartxoaren 1ean Rodziankok Petrogradeko Sobietarekin batera, Behin-behineko Gobernua eratu zedin negoziatu zuen (nahiz eta ez zen izan negoziazio horietan pisu handiena izan zuena). Martxoaren 3an, Mikhail Duke Handiak (tsarraren anaiak) tronuari uko egin zion Rodziankok “Dumak ezin du zure segutasuna bermatu” esan zion ostean. Dumako Kideen Komitearen lehendakari izan arren, ez zen Behin-behineko Gobernuan sartu, eta Dumako lehendakari postuari eutsi zion. Hala ere, Otsaileko Iraultzaren ostean, Dumak ordezkaritza-organu bezala garrantzia galdu zuen (gogora dezagun sufragio ez-parekidez aukeratua izan zela), bai Sobietek zilegitasun askoz handiagoa zutelako eta baita ere “benetako parlamentu” gisa Asanblada Konstituziogile berria izango zela jakintzat ematen zelako; beraz Rodziankoren papera gero eta ilunagoa izan zen.\nMartxoaren 19an gertatu zen manifestazio feminista baten aurrean, Rodzianko, Dumako lehendakari gisa egin zuen adierazpen batean, emakumeen bozka-eskubidearen aldeko gisa agertu zen. Uztail aldera, Uztaileko Egunak pasatu zirelarik, Rodzianko eskuin berriaren buru gisa agertu zen, “Sobietak ordena berrezartzeko ezegokiak edo ahulegiak” zirela uste zutenetakoa eta diktadura burgesa ezartzearen aldeko ildoaren aldekoa: Moskuko Estatu-konferentzian ideia horien alde azaldu zen.\nUrriko Iraultzaren ostean Petrogradetik alde egin zuen. Guda Zibilean Armada Zuria babestu zuen (iloba, Aleksandr Rodzianko, Armada Zuriaren komandantea izan zuen) eta 1920an erbestera egin zuen, Jugoslaviara. 1924an hil zen, Vojvodina eskualdeko Beodra herrian.\n(Anekdota: Rodziankok bere buruari “Errusiako gizonik gizenena” deitzen zion, Aleksei tsarevitxarekin elkartu zen batean erabili zuen esaldi hori lehen aldiz)\nPrevious Previous post: Errepublikaren Kontseilua (Aurre-parlamentua)\nNext Next post: Dibenko, Pavel (Pavlo)


ABIAN DA IKUSI ETA IKASI ZIRKUITUAREN 12.EDIZIOA - Topagunea | Euskaltzaleen Topagunea\n> Berriak > Gazteak > ABIAN DA IKUSI ETA IKASI ZIRKUITUAREN 12.EDIZIOA\nAbian da Ikusi eta Ikasi haur zirkuituaren 12.edizioa. Magia, antzerkia, txotxongiloak, zirkoa, dantzaldiak, ipuin kontaketak… Bilboko haur eta gurasoek badute non aukeratu. Edizio honetan guztira 30 ikuskizun, 28 tailer eta 4 hitzaldi antolatuko dira.\nEuskaltzaleen Topaguneak Bilboko Udalaren Euskara eta Hezkuntza Sailarekin elkarlanean antolatzen duen ekimen honetan 2 eta 8 urte bitarteko haurrei euskaraz gozatzeko aukera eskaintzen diegu, egitarau zabal eta entretenigarri baten bidez.\nAurten ere familia giroan bizitzeko, ikasteko tailerrak antolatu dira: sukaldaritza, mozorrogintza, musikoterapia, eraikuntza eta sormena eta barreterapia. Hauen arrakasta azpimarragarria da, izen ematea zabaldu eta berehala plaza guztiak betetzen dira eta. Bestetik, euskaraz ez dakiten gurasoek haurrei etxerako lanekin laguntzeko gakoak eta tresnak jaso izan dituzte Iñaki Eizmendiren eskutik.\nAuzorik auzo artista gonbidatuek haurren irribarrea azalarazten dute. Bilboko udaltegi zein ikastetxeetan sormena, talentua eta parte hartzea nagusi dira. Programaren arrakasta nabarmena da, bai parte hartzaileen balorazioetan baita asistentzia datuetan ere Izan ere, Bilbon jadanik errotuta dagoen ekimen bat da.\nInformazio gehiago eta egitaraua deskargatzeko aukera ondoko loturan:\n← Uxue Arzelus sortzaileak hasi du Galesen Tosta egonaldia\nJalgi euskal kulturaren plaza Aiaraldean, maiatzean →